tripathysagar/odia_wiki huggingface dataset:
ଶିରୀଶ ଚନ୍ଦ୍ର ଦାସ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ମୟୂରଭଞ୍ଜ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଶିରୀଶ ଚନ୍ଦ୍ର ଦାସ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଜେମ୍ସ ମାଉଣ୍ଟବେଟେନ ବାଇସକାଉଣ୍ଟ ସେଭର୍ନ  (ପୁରା ନାମ: ଜେମ୍ସ ଆଲେକଜାଣ୍ଡାର ଫିଲିପ ଥିଓ ମାଉଣ୍ଟବେଟେନ - ବିଞ୍ଜର) ରାଜକୁମାର ଏଡ଼ୱର୍ଡ ଏବଂ ସୋଫୀଙ୍କ ଏକ ମାତ୍ର ପୁତ୍ର ଅଟନ୍ତି  । ସେ ମହାରାଣୀ ଏଲିଜାବେଥ ଦ୍ୱିତୀୟଙ୍କ ସବୁଠାରୁ ସାନ ନାତି ଅଟନ୍ତି । ଜେମ୍ସଙ୍କ ଜନ୍ମ ୧୭ ଡିସେମ୍ବର ୨୦୦୭ ମସିହାରେ ଫର୍ମଲ ପାର୍କ ହସ୍ପିଟାଲ, ସରୀ, ଇଂଲଣ୍ଡରେ ହୋଇଥିଲା । ତାଙ୍କର ବପତିସ୍ମ ସଂସ୍କାର ୧୯ ଏପ୍ରିଲ ୨୦୦୮ ମସିହାରେ ବିଣ୍ଡସର କାସଲ, ବର୍କଶାୟରରେ କରାଯାଇଥିଲା । ନିଜ ଜନ୍ମ ସମୟରେ ନିଜ ଜେଜେମା ', ରାଣୀ ଏଲିଜାବେଥ ଦ୍ୱିତୀୟଙ୍କ ପରେ ବ୍ରିଟିଶ ରାଜତନ୍ତ୍ର ଉପରେ ବ୍ରିଟିଶ ରାଜସତ୍ତାର ଅନୁକ୍ରମରେ ଅଷ୍ଟମ ତମ ସ୍ଥାନରେ ଥିଲେ; କୌମ୍ବ୍ରିଜର ରାଜକୁମାର ଜର୍ଜ ଏବଂ କୌମ୍ବ୍ରିଜର ରାଜକୁମାରୀ ଶାର୍ଲଟଙ୍କ ଜନ୍ମ ପରେ, ବର୍ତ୍ତମାନ ସମୟରେ ସେ ଦଶମ ସ୍ଥାନରେ ରହିଛନ୍ତି । ସେ ନିଜ ବଡ଼ ଭଉଣୀ ଏବଂ ମାତା-ପିତାଙ୍କ ସହିତ ବଗଶାଟ ପାର୍କ, ସରୀରେ ରହୁଛନ୍ତି ।
ଦିବଙ୍ଗ ନଦୀ , ବ୍ରହ୍ମପୁତ୍ର ନଦୀର ଏକ ଶାଖା ନଦୀ ଓ ଏହା ଭାରତୀୟ ରାଜ୍ୟ ଅରୁଣାଚଳ ପ୍ରଦେଶ ଓ ଆସାମ ଦେଇ ପ୍ରବାହିତ ହୁଏ । ଗତିପଥ ଦିବଙ୍ଗ ନଦୀର ଉପତ୍ତି ଇଣ୍ଡୋ- ଚାଇନୀଜ ସୀମାରେଖା ପାଖରେ ଥିବା ଅରଣାଚଳ ପ୍ରଦେଶର କେୟା ସଙ୍କଟ ନିକଟରେ ହୋଇଥାଏ । ଏହାର ବେସିନ ଅଞ୍ଚଳ ଅରୁଣାଚଳ ପ୍ରଦେଶର ଦିବଙ୍ଗ ଉପତ୍ୟକା ଓ ତଳ ଦିବଙ୍ଗ ଉପତ୍ୟକା ,> ଦିବଙ୍ଗ ନଦୀର ଉପର ଅଂଶରେ ମିଶମୀ ପାର୍ବତ୍ଯ ଅଞ୍ଚଳ ରହିଛି ଓ ଏଠାରୁ ଦିବଙ୍ଗ ନଦୀ ସମତଳକୁ ପ୍ରବେଶ କରେ । ଏଠାରେ ଦିବଙ୍ଗ ନଦୀ ତୀବ୍ର ଗତିରେ ଗମନ କରେ ଓ ଏହାର ପ୍ରସ୍ଥ ସ୍ଥଳ ବିଶେଷରେ 4ରୁ 9 କିଲୋମିଟର ହେଇଥାଏ । ଏହି ଅଞ୍ଚଳରେ ନଦୀ ତାହାର ଗତିପଥ ସମୟ ସମୟରେ ପରିବର୍ତ୍ତନ କରି ବହୁ ଅଞ୍ଚଳର ଚାଷ ଜମି ଓ ଜଙ୍ଗଲକୁ ଦ୍ୱଂଶ କରିଥାଏ । ଦିବଙ୍ଗ ନଦୀର ସମୁଦାୟ ଦୈର୍ଘ୍ୟ 195 କିଲୋମିଟର ଓ ଏହା ଆସାମ ରାଜ୍ୟର ସାଇକୋହୋବା ଅଭୟାରଣ୍ୟ ନିକଟସ୍ଥ ସଦୀୟ ସହର ନିକଟରେ ଲୋହିତ ନଦୀରେ ମାର୍ଜିତ ହୁଏ । . ଉପନଦୀ ସମୂହ ଦିବଙ୍ଗ ନଦୀର ମୁଖ୍ୟ ଶାଖା ନଦୀଗୁଡ଼ିକ ହେଲା ମଥୁନ , ଟଙଗୋନ, ଡ୍ରି, ଈଥୁମ , ଏମରା ।ଏଥିରେ ଆଇରି ପାଣି , ଅହି ,ଅଶୁପାଣି ଏପିଫାନୀ ଓ ଦେଓପାଣି ଆଦି ଉପନଦୀ ଯୋଗ ଦିଅନ୍ତି । ଏଠି ମଧ୍ୟରୁ ଅନେକ ଏହା ସହ ଉପର ମୁଣ୍ଡ ସ୍ଥ ପାର୍ବତ୍ଯ ଇଲାକାରେ ଯୋଗ ଦେଇଥାନ୍ତି । ଜଳବିଦ୍ୟୁତ ପ୍ରକଳ୍ପ ସବୁ 2008 ମସିହାରେ ତତ୍କାଳୀନ ପ୍ରଧାନମନ୍ତ୍ରୀ ମନମୋହନ ସିଂହ 3000 ମେଗାୱାଟ କ୍ଷ୍ୟମତା ବିଶିଷ୍ଟ ଜଳ ବିଦ୍ୟୁତ ପ୍ରକଳ୍ପର ଭିତ୍ତି ପ୍ରସ୍ତର ସ୍ଥାପନ କରିଥିଲେ । ଏହା ତଳ ଦିବଙ୍ଗ ଉପତ୍ୟକା ଜିଲ୍ଲାରେ ଏକ ବହମୁଖୀ ପ୍ରକଳ୍ପ ଭାବରେ କରାଯାଇଥିଲା । ଏହି ନଦୀରେ 17ଟି ଅନ୍ୟ ପ୍ରକଳ୍ପ 20ରୁ 4500 ମେଗା ୱାଟ ଶକ୍ତି ଉତ୍ପାଦନ କ୍ଷ୍ୟମତା ଥାଇ କରାଯିବା ପାଇଁ ସ୍ଥିରୀକୃତ ହୋଇଛି । ପ୍ରସ୍ତାବିତ ଦିବଙ୍ଗ ଡେମ ନିର୍ମିତ ହେଲେ ଠ 288 ମିଟର ପତ୍ତନ ଉପରେ ରହି ବିଶ୍ୱର ସର୍ବୋଛ ଜଳଚପ ବନ୍ଧ ହେବା ସହ ଭାରତର ଏକ ସର୍ବବୃହତ ହେଇପାରିବ । ତେବେ ହେଇ ପ୍ରକଳ୍ପ ଆସାମର ଲୋକଙ୍କ ବିରୋଧ ଯୋଗୁଁ ଅଦ୍ୟାବଧି ହେଇ ପରି ନାହିଁ ।
ପ୍ରୋଷ୍ଟେଟ ଆବସେସ  (ଇଂରାଜୀ ଭାଷାରେ ) ହେଉଛି ପ୍ରୋଷ୍ଟେଟ ଗ୍ରନ୍ଥି ମଧ୍ୟରେ ପୂଜ ସଂଗ୍ରହ ବା ପୁଞ୍ଜିତ ପୂଜ ଘାଆ  । ଏହାର ଲକ୍ଷଣ ମଧ୍ୟରେ ପେଲଭିସ ବା ବସ୍ତି ପ୍ରଦେଶରେ ଯନ୍ତ୍ରଣା, ଜ୍ୱର, ପରିସ୍ରାରେ ରକ୍ତ ଏବଂ ପରିସ୍ରା କରିବା ସମୟରେ ଯନ୍ତ୍ରଣା ହୋଇପାରେ । ସ୍ୱଳ୍ପ ପିଠି କଷ୍ଟ ମଧ୍ୟ ଉପସ୍ଥିତ ଥାଇପାରେ । ଜଟିଳତା ମଧ୍ୟରେ ମୂତ୍ର ଧାରଣ ଏବଂ ଏବଂ ପଚନ ଅବସ୍ଥା ହୋଇପାରେ । ସେଗୁଡିକ ସାଧାରଣଃ ତୀବ୍ର ପ୍ରୋଷ୍ଟେଟ ପ୍ରଦାହ ଏବଂ କମ ସ୍ଥାୟୀ ଜୀବାଣୁ ପ୍ରୋଷ୍ଟେଟ ପ୍ରଦାହର ଜଟିଳତା ଭାବରେ ଦେଖାଯାଏ । ବିପଦ କାରଣଗୁଡ଼ିକ ମଧ୍ୟରେ ଫୋଲି କାଥେଟର ପ୍ରୟୋଗ, ପ୍ରୋଷ୍ଟେଟ ବାୟୋପ୍ସି, ମଧୁମେହ, ବୃକ୍‌କ ବିଫଳତା, ସିରୋସିସ୍ ଏବଂ ଦୁର୍ବଳ ପ୍ରତିରକ୍ଷା ଅନ୍ତର୍ଭୁକ୍ତ । ବିଭିନ୍ନ ପ୍ରକାରର ଜୀବାଣୁ ଜଡିତ ଥିଲା ମଧ୍ୟ ଏସ୍କେରିସିଆ କୋଲାଇ ସାଧାରଣ ଅଟେ । ଏହି ରୋଗ ଥିବା ସନ୍ଦେହ କରାଯାଏ ଯାହାର ତୀବ୍ର ପ୍ରୋଷ୍ଟାଟାଇଟିସ୍ ଅଛି ଓ ରୋଗର ଉନ୍ନତି ହେଉନାହିଁ ଏବଂ ମେଡିକାଲ ଇମେଜିଙ୍ଗ ଦ୍ୱାରା ନିଶ୍ଚିତ କରାଯାଇପାରେ । ପ୍ରୋଷ୍ଟେଟ ଆବସେସର ଚିକିତ୍ସା ପ୍ରାୟ ଇନସିସନ ଓ ନିଷ୍କାସନ ଏବଂ ଆଣ୍ଟିବାୟୋଟିକ ଦିଆଯାଇପାରେ । ମୃତ୍ୟୁ ହେବାର ଆଶଙ୍କା ୧%ରୁ ୧୬% ମଧ୍ୟରେ ରହେ । ତୀବ୍ର ପ୍ରୋଷ୍ଟାଟାଇଟିସର ଉପଯୁକ୍ତ ଚିକିତ୍ସା ହେତୁ ବିକଶିତ ଦେଶରେ ଏହା ଅପେକ୍ଷାକୃତ ଅସାଧାରଣ, ବିକାଶଶୀଳ ଦେଶରେ ପ୍ରୋଷ୍ଟେଟ ଆବସେସ ଅଧିକ ଦେଖାଯାଏ । ସେମାନେ ୟୁରୋଲୋଜି ବିଭାଗରେ ଏହି ରୋଗ ପ୍ରାୟ ପ୍ରାୟ ୦.୫% ଥାଏ । ବୟସ୍କ ଲୋକମାନେ ଏହି ରୋଗରେ ଅଧିକ ପ୍ରଭାବିତ ହୁଅନ୍ତି ।
ଫ୍ରେଞ୍ଚ ଟୋଷ୍ଟକୁ ପ୍ରାୟତଃ ଅଣ୍ଡା ଟୋଷ୍ଟ ନାମରେ ଜଣାଯାଏ । ବମ୍ବେ ଟୋଷ୍ଟ, ଜର୍ମାନୀ ଟୋଷ୍ଟ, ଗିପ୍ସି ଟୋଷ୍ଟ, ପୁଅର ନାଇଟ୍ସ, ଟୋରିଜା, କ୍ଷୀରରେ ମିଶ୍ରିତ ବ୍ରେଡ଼ରେ ତିଆରି ଖାଦ୍ୟ ଅଟେ, ଏହାପରେ ପିଟା ହୋଇଥିବା ଅଣ୍ଡା ଏବଂ ତା 'ସହିତ ତେଲରେ ସେକା ହୋଇ ପ୍ରସ୍ତୁତ ହୋଇଥିବା ଏକ ଟୋଷ୍ଟ । ଇତିହାସ ଓ ନାମ ଫ୍ରାନ୍ସ ଟୋଷ୍ଟ ବିଷୟରେ ସର୍ବ ପ୍ରଥମେ ଜ୍ଞାତ ସନ୍ଦର୍ଭ  "ଏପିସୀୟୁସ" ରେ ରହିଛି, ଯାହା 4 ବିଂ କିମ୍ବା 5 ବିଂ ଶତାବ୍ଦୀ ସହିତ ଡେଟିଂ ବ୍ୟଞ୍ଜନର ସଂଗ୍ରହ ଅଟେ ; ଏହି ରେସିପି କ୍ଷୀରରେ ଭିଜାଇବାର ଉଲ୍ଲେଖ କରିଥାଏ, କିନ୍ତୁ ଅଣ୍ଡା ନୁହେଁ ଏବଂ ଏହାକୁ କୌଣସି ବିଶେଷ ନାମ ଦିଆଯାଇ ନାହିଁ ।କେବଳ  "ଅଲିଟେର ଡୁଲସିଆ"  ଏକ ମିଠା ଖାଦ୍ୟ । ଏହା ସାଧାରଣତଃ  "ସୁପର ଦୋରେଟ" ,  " ସୁପିସ ୟୋର ଡୋରୀ"  ଏବଂ  "ପ୍ୟାନ ପୁର୍ୟ୍ଯୟୁ"  ନାମରେ ମଧ୍ୟଯୁଗୀୟ ୟୁରପରେ ବ୍ୟାପକ ରୂପେ ଜଣାଯାଏ । ଉଦାହରଣ ସ୍ୱରୂପ: ମାର୍ଟିନ ଡଟ କମ ଏକ ତତ୍ତ୍ୱ ପ୍ରଦାନ କରିଥାଏ । ଫ୍ରାନ୍ସ ଟୋଷ୍ଟକୁ ପ୍ରାୟତଃ ଖେଳ ପକ୍ଷୀ ଏବଂ ମାଂସ ସହିତ ସେବା ଦିଆଯାଏ । ଏହି ନାମରେ  "ସୁପ"  ଶବ୍ଦର ଅର୍ଥ ହେଉଛି ତରଳରେ ସମ୍ପୂର୍ଣ୍ଣ ମିଶ୍ରିତ ରୁଟି, ଏକ  "ସୋପ"  । ସାମାନ୍ୟ ଫ୍ରାନ୍ସ ନାମ  "ଦର୍ଦ ଦର୍ଦ"  ରୂପେ ବାସୀ ବ୍ରେଡ଼ର ପୁନଃ ପ୍ରାପ୍ତ କରିବାର ଏକ ଉପାୟ ଅଟେ । ଏହାକୁ ସ୍ୱର୍ଣ୍ଣ ବ୍ରେଡ଼ ମଧ୍ୟ କୁହାଯାଇ ପାରେ । 15ବିଂଶ ଶତାବ୍ଦୀର ଇଂରାଜୀ ବ୍ୟଞ୍ଜନ ପାଇଁ  "ଦର୍ଦ ଦର୍ଦ"  ହୋଇଥାଏ।
ଲଭ୍ ଏକ୍ସପ୍ରେସ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ସିଦ୍ଧାର୍ଥ ଅଗ୍ରୱାଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟି ୨୦୧୮ ମସିହା ଗଣେଶ ପୂଜା ସମୟରେ ମୁକ୍ତିଲାଭ କରିବାର ଯୋଜାନ କରିଥିଲା, ମାତ୍ର ଏହାର ସୁଟିଂ ଶେଷ ନ ହେବାରୁ ମୁକ୍ତିଲାଭ କରିପାରିନଥିଲା । ଶେଷରେ ଏହି କଥାଚିତ୍ରଟିର ୨୮ ଡିସେମ୍ବର ୨୦୧୮ରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ ଓ ସନ୍‌ମୀରା ନାଗେଶ । ବବି ମିଶ୍ର, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସ୍ୱରାଜ ବାରିକ ସନ୍‌ମୀରା ନାଗେଶ ବବି ମିଶ୍ର ପିଣ୍ଟୁ ନନ୍ଦ ସଞ୍ଜୀବ ଶୈଳେନ୍ଦ୍ର ଜୀବନ ପଣ୍ଡା କୁନ୍‌ମୁନ୍ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଓ ଅରୁଣ ମନ୍ତ୍ରୀ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଅସୀମା ପଣ୍ଡା, ମଣ୍ଟୁ ଛୁରିଆ, ଅର୍ପିତା ଚୌଧୁରୀ, ଆର୍ ଏସ୍ କୁମାର, ସ୍ୱୟମ୍ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଚାର୍ଲି ଚାପଲିନ୍   ମୂଳନାମ    ୧୬ ଅପ୍ରେଲ ୧୮୮୯  ୨୫ ଡିସେମ୍ବର ୧୯୭୭  ଜଣେ ଇଂରେଜ ହାସ୍ୟ ଅଭିନେତା, ଚଳଚ୍ଚିତ୍ର ନିର୍ମାତା ଯିଏ କି ନିର୍ବାକ ଚଳଚ୍ଚିତ୍ର ଯୁଗରେ ଖ୍ୟାତି ଅର୍ଜନ କରିଥିଲେ । ନିର୍ବାକ ଚଳଚ୍ଚିତ୍ର ଯୁଗର ପ୍ରାରମ୍ଭିକ ସମୟରୁ ଏକ ଅଭିନେତା, ଚଳଚ୍ଚିତ୍ର ନିର୍ମାତା ତଥା ନିର୍ଦ୍ଦେଶକ ଭାବେ ସେ ଏକ ଜଣାଶୁଣା ଚେହେରା । ପିଲାଦିନ ଲଣ୍ଡନରେ ଚାର୍ଲିଙ୍କ ପିଲାଦିନ ଅତ୍ୟନ୍ତ ଦାରିଦ୍ର‍୍ୟ ତଥା କଷ୍ଟକର ଥିଲା । ପିତାଙ୍କ ଅନୁପସ୍ଥିତିରେ ତାଙ୍କ ମାଆ ଅର୍ଥାଭାବରେ ସଂଘର୍ଷ କରୁଥିବା ବେଳେ ଚାର୍ଲିଙ୍କୁ ନଅ ବର୍ଷ ନ ହେଉଣୁ କାମ କରିବାପାଇଁ ପଠାଇଦିଆଗଲା । କମ୍ ବୟସରୁ ଚାର୍ଲି ମ୍ୟୁଜିକ ହାଉସଗୁଡ଼ିକ ବୁଲି କାମ କରିବା ଆରମ୍ଭ କଲେ । ସେ ମଞ୍ଚ ଅଭିନୟ ସାଙ୍ଗକୁ ହାସ୍ୟ ଅଭିନେତା ଭାବେ ମଧ୍ୟ କାମ କଲେ ।
ଆଲମୋଡ଼ା ଉତ୍ତରାଖଣ୍ଡ ରାଜ୍ୟର ଆଲମୋଡ଼ା ଜିଲ୍ଲାର ଏକ ସହର । ଏହା ଆଲମୋଡ଼ା ଜିଲ୍ଲାର ସଦରମହକୁମା ଅଟେ । ଏଠାରେ ଏକ ସୈନ୍ୟ ଛାଉଣୀ ମଧ୍ୟ ରହିଛି । ଏହି ସହରଟି ହିମାଳୟର କୁମାୟୁନ ପର୍ବତମାଳାର ଦକ୍ଷିଣ ଅଂଶରେ ଅବସ୍ଥିତ । ଏହା ଦିଲ୍ଲୀରୁ ୩୬୫ କି.ମି. ଦୂରରେ ଏବଂ ଉତ୍ତରାଖଣ୍ଡର ରାଜଧାନୀ ଡେରାଡ଼ୁନଠାରୁ ୪୧୫ କି.ମି. ଦୂରରେ ଅବସ୍ଥିତ । ୨୦୧୧ ଜନଗଣନା ଅନୁଜାୟୀ ଏହି ସହରର ଲୋକସଂଖ୍ୟା ୩୫,୫୧୩ ଅଟେ । ଆଲମୋଡ଼ା ଖ୍ରୀ ଅ ୧୫୬୮ରେ ରାଜା କଲ୍ୟାଣ ଚାନ୍ଦଙ୍କଦ୍ୱାରା ପ୍ରତିଷ୍ଠିତ ହୋଇଥିଲା । ମାତ୍ର ମହାଭାରତରେ ମଧ୍ୟ ଏହି ଅଞ୍ଚଳ ସମ୍ପର୍କରେ ବିବରଣୀ ମିଳିଥାଏ । ଏହି ସହର କୁମାୟୁନର ଶାସକ ଚାନ୍ଦ ବଂଶୀୟ ରାଜାମାନଙ୍କର ମୁଖ୍ୟ ସ୍ଥାନ ଥିଲା । ଏହା କୁମାୟୁନର ପ୍ରଧାନ ସାଂସ୍କୃତିକ କେନ୍ଦ୍ର ରୂପେ ପରିଚିତ । ଇତିହାସ ଆଲମୋଡାର ସ୍ଥାପନା ୧୫୬୮ ମସିହାରେ ଚାନ୍ଦ ବଂଶୀୟ ରାଜା କଲ୍ୟାଣ ଚାନ୍ଦଙ୍କଦ୍ୱାରା ହୋଇଥିଲା । ଚାନ୍ଦ ବଂଶର ପୂର୍ବତନ ରାଜଧାନୀ ଚମ୍ପାୱତରେ ଥିଲା । ୧୫୬୩ ମସିହାରୁ ୧୭୯୦ ମସିହା ପର୍ଯ୍ୟନ୍ତ ଆଲମୋଡ଼ା ଧର୍ମୀୟ ଓ ଐତିହାସିକ କ୍ଷେତ୍ରରେ ଅନେକ ପ୍ରକାରରେ ଅଗ୍ରଗଣ୍ୟ ରହିଥିଲା । ଏହି ସମୟ ମଧ୍ୟରେ ଅନେକ ଗୁରୁତ୍ୱପୂର୍ଣ୍ଣ ଐତିହାସିକ ଘଟଣା ମଧ୍ୟ ଘଟିଥିଲା । ୧୭ଶ ଶତାବ୍ଦୀ ଶେଷ ଆଡ଼କୁ ଚାନ୍ଦ ବଂଶୀୟ ରାଜାମାନେ ଗଡ଼ୱ।ଲ ରାଜ୍ୟ ଆକ୍ରମଣ କଲେ । ଗଡ଼ୱ।ଲ ବିଜୟର ସ୍ମାରକୀ ସ୍ୱରୂପ ୧୬୮୮ ମସିହାରେ ଆଲମୋଡରେ ଅନେକ ମନ୍ଦିର ନିର୍ମାଣ କରାଇଥିଲେ, ଯାହା ମଧ୍ୟରେ ପ୍ରସିଦ୍ଧ ତ୍ରିପୁର ସୁନ୍ଦରୀ, ଉଦ୍ୟୋତଶ୍ୱର ଓ ପର୍ବତେଶ୍ୱର ମନ୍ଦିର ଅନ୍ୟତମ । ସାହିତ୍ୟ ତଥା ସଂସ୍କୃତି କ୍ଷେତ୍ରରେ ଆଲମୋଡା ସମଗ୍ର କୁମାୟୁନ ଅଞ୍ଚଳର ପ୍ରତିନିଧିତ୍ୱ କରି ଆସିଛି । ୧୭୯୦ ମସିହାରେ ଗୋର୍ଖାମାନେ କୁମାୟୁନ ଆକ୍ରମଣ କଲେ ଏବଂ ଏହି ଅଞ୍ଚଳରେ ନିଜ ରାଜ୍ୟ ସ୍ଥାପନ କଲେ । ସେମାନେ ୨୪ ବର୍ଷ ଧରି ଏ ଅଞ୍ଚଳକୁ ତାଙ୍କ ଅଧୀନରେ ରଖିଥିଲେ । ୧୮୧୬ ମସିହାରେ ଇଂରେଜ ମାନଙ୍କଦ୍ୱାରା ଗୋର୍ଖାମାନେ ପରାସ୍ତ ହେଲେ ଓ ଏହି ଅଞ୍ଚଳ ଇଂରେଜ ଅଧୀନକୁ ଗଲା । ହିମାଳୟର ଏ ଅଞ୍ଚଳରେ ଥିବା ଅନ୍ୟାନ୍ୟ ଶୈଳନିବାସ ନୈନିତାଲ ଓ ଶିମଲା ପରି ଆଲମୋଡା ଇଂରେଜ ମାନଙ୍କଦ୍ୱାରା ସ୍ଥାପିତ ହୋଇନାହିଁ ବରଂ ବହୁତ ପୂର୍ବରୁ ଏ ସହରର ସ୍ଥାପନା ହୋଇଛି । ଭୂଗୋଳ ଆଲମୋଡା ସହର ଉତ୍ତରାଖଣ୍ଡର କୁମାୟୁନ ଅଞ୍ଚଳରେ ଅବସ୍ଥିତ । ଏହା ୨୯.୫୯୭୧  ଉ. ଅକ୍ଷାଂଶ ଓ ୭୯.୬୫୯୧  ପୂ. ଦ୍ରାଘିମାରେ ଅବସ୍ଥିତ । ସମୁଦ୍ର ପତନରୁ ଏହି ସ୍ଥାନର ଉଚ୍ଚତା ପ୍ରାୟ ୧୮୬୧ ମି. ଅଟେ । କୋଶି ଓ ସୂୟାଲ ନଦୀ ଏହି ସହର ନିକଟରେ ପ୍ରବାହିତ । ଏହି ସ୍ଥାନଟି ହିମାଳୟର କୁମାୟୁନ ପର୍ବତ ମାଳାର ଦକ୍ଷିଣ ପ୍ରାନ୍ତରେ ଏକ ଅଶ୍ୱ-କ୍ଷୁରାକୃତିରେ ରହିଛି । ଏହାର ପୂର୍ବ ପ୍ରାନ୍ତକୁ ତାଲିଫାତ ଓ ପଶ୍ଚିମ ପ୍ରାନ୍ତକୁ ସେଲିଫାତ କୁହାଯାଏ । ଯେଉଁଠାରେ ଏହି ଦୁଇ ପ୍ରାନ୍ତ ମିଶିଛି, ସେଠାରେ ଆଲମୋଡାର ବଜାର ଅବସ୍ଥିତ । ଏହା ଗହଳ ପାଇନ ଓ ଫିର ବଣଦ୍ୱାରା ପରିବେଷ୍ଟିତ । ଏଠାରୁ ହିମାଳୟର ତୁଷାରାବୃତ ଶୃଙ୍ଗ ସବୁ ଦେଖାଯାଏ । ଏହି ସ୍ଥାନର ଜଳବାୟୁ ଅପେକ୍ଷାକୃତ ଭାବେ ଗରମ । ଏଠାରେ ବର୍ଷ ସାରା ପ୍ରାୟତଃ ସମାନ ଭାବେ ବର୍ଷା ହେଉଥାଏ । ଏଠାରେ ମାର୍ଚ୍ଚରୁ ଜୁନ ପର୍ଯ୍ୟନ୍ତ ଗ୍ରୀଷ୍ମ, ଜୁଲାଇରୁ ନଭେମ୍ବର ପର୍ଯ୍ୟନ୍ତ ମୌସୁମୀ ପ୍ରବାହ ଓ ଡିସେମ୍ବରରୁ ଫେବୃଆରୀ ପର୍ଯ୍ୟନ୍ତ ଶୀତ ହୁଏ । ଗ୍ରୀଷ୍ମ କାଳରେ ଶୀତ ଋତୁ ଅପେକ୍ଷା ଅଧିକ ବର୍ଷା ହୁଏ । ଆଲମୋଡାର ହାରାହାରି ବାର୍ଷିକ ତାପମାତ୍ରା 23.5   । ଜୁନ ମାସ ସବୁଠାରୁ ଉଷ୍ମ ସମୟ ତଥା ଜାନୁଆରୀ ସବୁଠାରୁ ଥଣ୍ଡାର ସମୟ । ଏଠାରେ ବର୍ଷକୁ ହାରାହାରି ୧୧୩୨.୫ ମି.ଲି. ବର୍ଷା ହୋଇଥାଏ । ଅଗଷ୍ଟ ମାସରେ ସବୁଠୁ ଅଧିକ ବର୍ଷା ଓ ନଭେମ୍ବର ମାସରେ ସବୁଠାରୁ କମ ବର୍ଷା ହୋଇଥାଏ ।
ନ‌ଖ କ୍ଲବିଙ୍ଗ, ଅନ୍ୟ ନାମ ଡିଜିଟାଲ କ୍ଲବିଙ୍ଗ, କୁହାଯାଏ ଯେତେବେଳେ ହାତ ବା ପାଦ ଆଙ୍ଗୁଠିମାନଙ୍କରେ ଥିବା ନ‌ଖର ଗୋଲାକାର ବୃଦ୍ଧି ହୁଏ  ସାଧାରଣତଃ ଉଭୟ ପାର୍ଶ୍ୱ ଜଡ଼ିତ ହୁଅନ୍ତି ଏବଂ କ କୌଣସି ଯନ୍ତ୍ରଣା ହୁଏ ନାହିଁ । ଦୁଇ ସପ୍ତାହ ମଧ୍ୟରେ ଆରମ୍ଭ ହୋଇପାରେ ଏବଂ ଯଦି ଏହାର ମୂଳ କାରଣ ସଂଶୋଧିତ ହୁଏ ତେବେ ସମାନ ସମୟ ମଧ୍ୟରେ ସମାଧାନ ହୋଇପାରେ  ଏହା ସ‌ହିତ ଗଣ୍ଠି ଯନ୍ତ୍ରଣା, ଫୁଲା ଏବଂ ଅସ୍ୱାଭାବିକ ଚର୍ମ ଏବଂ ହାଡ଼ର ବୃଦ୍ଧି ହେଲେ ତାହାକୁ ହାଇପରଟ୍ରୋଫିକ ଔଷ୍ଟିଓଆର୍ଥ୍ରୋପାଥି କୁହାଯାଏ । ଫୁସଫୁସ କର୍କଟ, ଫୁସଫୁସ ସଂକ୍ରମଣ, ସିଓପିଡି, ଇଣ୍ଟରସ୍ଟିସିଆଲ ଫୁସଫୁସ ରୋଗ,ସିଷ୍ଟିକ୍ ଫାଇବ୍ରୋସିସ୍, ହୃଦରକ୍ତନାଳୀ ରୋଗ, ଇନଫ୍ଲାମେଟୋରୀ ବାୱେଲ ରୋଗ ଏବଂ କେତେକ ଔଷଧ ସହିତ କ୍ଲବିଙ୍ଗ ଜଡ଼ିତ ଥାଏ  ପରିବାରରେ ମଧ୍ୟ ଚିହ୍ନଟ ଯୋଗ୍ୟ କାରଣ ବିନା କ୍ଲବିଙ୍ଗ ଘଟିପାରେ  ମୁଖ୍ୟତଃ ନଖ ଶଯ୍ୟାର ପ୍ରାରମ୍ଭିକ ଅଂଶଟି ଏହି ରୋଗରେ ମୋଟା ହୋଇଯାଏ  ପରୀକ୍ଷା କରି ରୋଗ ନିର୍ଣ୍ଣୟ କରାଯାଇପାରେ  ମୂଳ କାରଣ ଉପରେ ଚିକିତ୍ସା ନିର୍ଭର କରେ  କ୍ଲବିଙ୍ଗ ହାର ଅଜ୍ଞାତ ଅଟେ; ଡାକ୍ତରଖାନାରେ ଭର୍ତ୍ତି ହୋଇଥିବା ରୋଗୀଙ୍କ ମଧ୍ୟରୁ ପ୍ରାୟ ୧% ଲୋକଙ୍କ ମଧ୍ୟରେ ଏହା ଉପସ୍ଥିତ ଥିବା ଏକ ଅନୁଶୀଳନରେ ଜଣାଯାଇଥିଲା  ହିପୋକ୍ରେଟସ ସମୟରୁ କ୍ଲବିଙ୍ଗ ବର୍ଣ୍ଣନା ରହିଛି
ଜିଆ ରୋଗ ଏକ ପ୍ରକାର ପରଜୀବୀ ରୋଗ ଯାହା ଜିଆ ବା ଗୋଲକୃମିଦ୍ୱାରା ହୁଏ ଓ ତାହାର ବୈଜ୍ଞାନିକ ନାମ ଆସ୍କାରିସ୍ ଲୁମ୍ବ୍ରିକଏଡିସ୍/ । ଶତକଡ଼ା ୮୫% ଲୋକଙ୍କର ସଂକ୍ରମଣ ଥାଇ ମଧ୍ୟ କୌଣସି ଲକ୍ଷଣ ପ୍ରକାଶ ପାଏ ନାହିଁ, ବିଶେଷତଃ ଯଦି ସେମାନଙ୍କର ସଂଖ୍ୟା ଅତି କମ୍ ଥାଏ । ଜିଆ ସଂଖ୍ୟା ବଢ଼ିଲେ ଲକ୍ଷଣ ବଢ଼ି ପ୍ରଥମେ ଛୋଟ ଶ୍ୱାସ କ୍ରିୟା ଓ ଜ୍ୱର ହୁଏ । ପରେ ପରେ ପେଟ ଫୁଲିଯାଏ, ପେଟରେ ଯନ୍ତ୍ରଣା ହୁଏ ଓ ତରଳ ଝାଡ଼ା ହୁଏ । ପିଲାମାନେ ସାଧାରଣତଃ ସଂକ୍ରମିତ ହୁଅନ୍ତି ଓ ଏହା ଯୋଗୁ ସ୍ୱଳ୍ପ ହାରରେ ଓଜନ ବୃଦ୍ଧି, କୁପୋଷଣ   ଓ ଶିକ୍ଷାଲାଭ ଅସୁବିଧା ହୁଏ । ମଳରେ ଥିବା ଜିଆର ଅଣ୍ଡା ଖାଦ୍ୟ ଓ ପାନୀୟରେ ମିଶି ଅପମିଶ୍ରିତ ହୋଇଥିବା ଖାଦ୍ୟ ଖାଇଲେ ଏହି ସଂକ୍ରମଣ ହୁଏ । ଅଣ୍ଡାଗୁଡ଼ିକ ଫୁଟିବା ପରେ ଲାର୍ଭା ହୋଇ ସେଗୁଡ଼ିକ ମାନବ ଅନ୍ତନଳୀ କାନ୍ଥ କଣା କରି ରକ୍ତରେ ମିଶିଯାଆନ୍ତି ଓ ଏଠାରୁ ଯାଇ ଫୁସଫୁସରେ ପ‌ହ‌ଞ୍ଚିଯାଆନ୍ତି । ସେଠାରେ ଆଲ୍‌ଭିଓଲାଇ ଭାଙ୍ଗି ଟ୍ରାକିଆକୁ ଚାଲିଯାଆନ୍ତି, ଯେଉଁଠାରେ କାଶ ହୋଇ ଗିଳି ହୋଇଯାଆନ୍ତି । ତାପରେ ଲାର୍ଭା ଯାଇ ପାକସ୍ଥଳୀ ଦେଇ ଆଉ ଥରେ ଅନ୍ତନଳୀରେ ପ‌ହ‌ଞ୍ଚେ ଯେଉଁଠାରେ ସେଗୁଡ଼ିକ ବୟଃପ୍ରାପ୍ତ ହୁଅନ୍ତି । ଉନ୍ନତ ପରିମଳ ବ୍ୟବସ୍ଥାରେ ପାଇଖାନା ବ୍ୟବ‌ହାର ଓ ମଳ ଦୁରୀକରଣଦ୍ୱାରା ଏହି ରୋଗକୁ ପ୍ରତିରୋଧ କରାଯାଇପାରେ । ସାବୁନ ବ୍ୟବ‌ହାର କରି ହାତଧୁଆଦ୍ୱାରା ସୁରକ୍ଷା ମିଳେ । ଯେଉଁ ଅଞ୍ଚଳରେ ଲୋକସଂଖ୍ୟାର ୨୦% ସଂକ୍ରମିତ ହୋଇଥାଆନ୍ତି ସେଠାରେ ପ୍ରତ୍ୟେକ ବ୍ୟକ୍ତିକୁ ନିୟମିତ ଅନ୍ତରରେ ଚିକିତ୍ସା କରିବା ଆବଶ୍ୟକ ହୁଏ । ଏହା ନିମନ୍ତେ କୌଣସି ଟିକା ବାହାରି ନାହିଁ । ବିଶ୍ୱ ସ୍ୱାସ୍ଥ୍ୟ ସଂଗଠନ ଏହାର ଚିକିତ୍ସା ନିର୍ଦ୍ଦେଶ ଦେଇ ଆଲବେଣ୍ଡାଜୋଲ, ମେବେଣ୍ଡାଜୋଲ, ଲେଭାମିସୋଲ ଓ ପାଇରେଣ୍ଟେଲ ଖାଇବାକୁ ପରାମର୍ଶ ଦେଇଛି । ଅନ୍ୟ କ୍ରିୟାଶୀଳ ଔଷଧ ମଧ୍ୟରେ ଟ୍ରାଇବେଣ୍ଡିମିଡିନ ଓ ନିଟାଜୋକ୍ସାମାଇଁ ଅନ୍ୟତମ । ପୃଥିବୀରେ ପ୍ରାୟ ୦.୬ରୁ ୧.୨ ବିଲିଅନ  (ଏକ ବିଲିଅନ ୧୦୦ କୋଟି) ଲୋକ ସଂକ୍ରମିତ ଅଛନ୍ତି ଓ ଏହାର ଏକ ସିଂହଭାଗ କେବଳ ସବ୍ ସାହାରା ଆଫ୍ରିକା, ଲାଟିନ ଆମେରିକା ଓ ଏସିଆରେ ଅଛନ୍ତି  । ମୃତ୍ତିକା ସଞ୍ଚାରିତ ଅନ୍ତ୍ରକୃମି ମଧ୍ୟରେ ଜିଆ ଅତି ସାଧାରଣ ପରଜୀବୀ । ୨୦୧୦ ମସିହାରେ ଏହାଦ୍ୱାରା ୨୭୦୦ ମୃତ୍ୟୁ ହୋଇଥିବା ବେଳେ ୧୯୯୦ ମସିହାରେ ୩୪୦୦ ମୃତ୍ୟୁ ହୋଇଥିଲା । ଅନ୍ୟ ଏକ ପ୍ରକାର ଜିଆଦ୍ୱାରା ଘୁଷୁରି ସଂକ୍ରମିତ ହୁଏ ।
କିଏ କାହାର, ୧୯୯୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏଚ୍. ଅନରାଜ ଓ ଲକ୍ଷ୍ମୀନାରାୟଣ ଅଗ୍ରୱାଲ । ଅବତାର ସିଂହ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତକାର ସରୋଜ ନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ବିଜୟ ମହାନ୍ତି, ତନ୍ଦ୍ରା ରାୟ, ଉତ୍ତମ ମହାନ୍ତି, ମିହିର ଦାସ, କୁନା ତ୍ରିପାଠୀ, ମୁନ୍ନା ଖାଁ, ନମ୍ରତା ଦାସ, ଅଶ୍ରୁମୋଚନ ମହାନ୍ତି, ସୁରେଶ ବଳ, ଦେବୁ ବୋଷ, ସରୋଜ ଦାସ, ଜୟୀରାମ ସାମଲ, ମାମିନା, ଇନ୍ଦୁ ପାତ୍ର, ହାଡ଼ୁ, ପୁଷ୍ପିତା ମୁଖାର୍ଜୀ ଆଦି କଳାକରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତା କୁନା ତ୍ରିପାଠୀ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ବିଜୟ ମହାନ୍ତି ତନ୍ଦ୍ରା ରାୟ ଉତ୍ତମ ମହାନ୍ତି ମିହିର ଦାସ କୁନା ତ୍ରିପାଠୀ ମୁନ୍ନା ଖାଁ ନମ୍ରତା ଦାସ ଅଶ୍ରୁମୋଚନ ମହାନ୍ତି ସୁରେଶ ବଳ ଦେବୁ ବୋଷ ସରୋଜ ଦାସ ଜୟୀରାମ ସାମଲ ମାମିନା ଇନ୍ଦୁ ପାତ୍ର ହାଡ଼ୁ ପୁଷ୍ପିତା ମୁଖାର୍ଜୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ନନ୍ଦ । ଗୀତିକାର ନିଜାମ ଓ ଅଲେଖ ବିଶ୍ୱାଳ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦେବାଶିଷ ମହାପାତ୍ର, ଗୀତା ଦାସ, ବିଷ୍ଣୁ, ଟି. ସୌରୀ, ମହମ୍ମଦ ସାଜିଦ, ପ୍ରୀତିନନ୍ଦା ରାଉତରାୟ, ଅନିତା ଗୋସ୍ୱାମୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପିତ୍ତାସ୍ମରୀ ଇଲିଅସ   ହେଉଛି ଆନ୍ତ୍ରିକ ଅବରୋଧର ଏକ ରୂପ, ଯାହା ପାକଅନ୍ତନଳୀରେ ଥିବା ଏକ ପିତାସ୍ମରୀଦ୍ୱାରା ହୋଇଥାଏ । ଏହାର ଲକ୍ଷଣ ମଧ୍ୟରେ ପେଟ ଯନ୍ତ୍ରଣା ହୋଇପାରେ ଯାହା ହୁଏ ଏବଂ ଯାଏ, ବାନ୍ତି ହୁଏ ଏବଂ କୋଷ୍ଠକାଠିନ୍ୟ ହୁଏ । ସାଧାରଣତଃ କମ ହଳଦିଆ ଚର୍ମ ହୋଇପାରେ । ରୋଗ ଜଟିଳ ହେଲେ ସେପ୍ସିସ ଏବଂ ଅଗ୍ନାଶୟ ପ୍ରଦାହ ହୋଇପାରେ । ବିପଦ କାରଣଗୁଡ଼ିକ ମଧ୍ୟରେ ୨ ସେମିରୁ ଅଧିକ ଆକାରର ପିତାସ୍ମରୀ ଏବଂ ପିତ୍ତକୋଷ ପ୍ରଦାହ ବାରମ୍ବାର ହେଲେ ଏହା ଘଟିପାରେ । ଅନ୍ତର୍ନିହିତ କାର୍ଯ୍ୟଶୈଳୀରେ ପ୍ରଦାହ ଯୋଗୁ ପିତ୍ତକୋଷ ଓ ପାକଅନ୍ତନଳୀ ମଧ୍ୟରେ ଏକ ସଂଯୋଗ ସୃଷ୍ଟି ହୁଏ ଓ ତାହା ମଧ୍ୟ ଦେଇ ପିତ୍ତାସ୍ମରୀ ଚାଲିଯାଏ । ଏହି ପିତ୍ତାସ୍ମରୀ ସାଧାରଣତଃ ଇଲିଅମର ନିମ୍ନ ଭାଗରେ ଅଟକିଯାଏ । ଡାକ୍ତରୀ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ ହୋଇପାରେ । ଚିକିତ୍ସା ଅସ୍ତ୍ରୋପଚାରଦ୍ୱାରା ହୋଇଥାଏ । ଅସ୍ତ୍ରୋପଚାରଦ୍ୱାରା ପିତ୍ତାସ୍ମରୀ ବାହାର କରି, ପିତ୍ତକୋଷ ଏବଂ ପେଟର ପାକସ୍ଥଳୀ ମଧ୍ୟରେ ଥିବା ଛିଦ୍ର ବନ୍ଦ କରିଦିଆଯାଏ ଏବଂ ପିତ୍ତକୋଷ ବାହାର କରିଦିଆଯାଏ । କେବଳ ପ୍ରଥମ ଭାଗ ଅସ୍ତ୍ରୋପଚାର କରାଯାଏ ଓ ଲକ୍ଷଣ ଚାଲୁ ରହିଲେ ଦ୍ୱିତୀୟ ଅସ୍ତ୍ରୋପଚାର କରାଯାଏ । ମୃତ୍ୟୁ ଆଶଙ୍କା ପ୍ରାୟ ୨୦% ଅଟେ । ପିତ୍ତାସ୍ମରୀ ଇଲିଅସ ରୋଗୀଙ୍କ ମଧ୍ୟରୁ ପ୍ରାୟ ପ୍ରତି ୧,୦୦୦ ଲୋକଙ୍କ ମଧ୍ୟରୁ ୪ ଜଣକର ପିତ୍ତାସ୍ମରୀ ଥାଏ । ମହିଳାମାନେ ପୁରୁଷଙ୍କ ଅପେକ୍ଷା ତିନି ଗୁଣ ଅଧିକ ପ୍ରଭାବିତ ହୁଅନ୍ତି । ଏହା ୬୦ ବର୍ଷରୁ ଅଧିକ ବୟସ୍କମାନଙ୍କଠାରେ ଅଧିକ ଦେଖାଯାଏ । ୧୬୫୪ ମସିହାରେ ଥୋମାସ୍ ବାର୍ଥୋଲିନ ଏହି ରୋଗ ଅବସ୍ଥା ପ୍ରଥମେ ବର୍ଣ୍ଣନା କରିଥିଲେ ।
ଦଧି ନାଟ, ଓଡ଼ିଶାର ଏକ ପାରମ୍ପାରିକ ଲୋକକଳା । ଏହି ନାଟରେ ମୁଖ୍ୟତଃ ରାଧାକୃଷ୍ଣ ଲୀଳା ପ୍ରଦର୍ଶନ କରାଯାଏ । ଏହି ନାଟକ ବିଶେଷକରି ବୈଷ୍ଣବ ସମ୍ପ୍ରଦାୟର ଲୋକମାନଙ୍କଦ୍ୱାରା ପରିବେଷିତ ହୋଇଥାଏ । ଏହି ନାଟ ପରିବେଷଣ ପରେ, କଳାକାରମାନେ ଗୋପାଳୁଣୀ ବେଶରେ ଆଖପାଖ ଅଞ୍ଚଳକୁ ଯାଇ ଦହି ବିକ୍ରୀ କରିବାର ପରମ୍ପରା ରହିଛି । ଏହି ପରମ୍ପରା ଯୋଗୁ, ନାଟର ନାମ ଦଧି ନାଟ ହୋଇଥିବାର ବିଶ୍ୱାସ କରାଯାଏ । ଭଦ୍ରକ ଓ ବାଲେଶ୍ୱର ଜିଲ୍ଲାରେ ଏହି ନାଟକ ବିଶେଷ ଭାବରେ ପରିବେଷଣ କରାଯାଏ । ବିଷୟବସ୍ତୁ ରାଧାକୃଷ୍ଣ ଲୀଳା ଏହି ନାଟର ପ୍ରମୁଖ ବିଷୟବସ୍ତୁ । ଏହି ଲୀଳାର ଆରମ୍ଭ ହୋଇଥାଏ କଂସର ଦୌରାତ୍ମରୁ ପୃଥିବୀକୁ ରକ୍ଷା କରିବା ନିମନ୍ତେ ବସୁମାତାଙ୍କର ବିଷ୍ଣୁ ଓ ଅନ୍ୟାନ୍ୟ ଦେବଦେବୀଙ୍କୁ ପ୍ରାଥନାରୁ ଏବଂ ଶେଷ ହୋଇଥାଏ କଂସବଧ ଓ ଉଗ୍ରସେନଙ୍କ ପୁନଶ୍ଚ ରାଜ୍ୟଭିଷେକରେ । ଏଥିରେ କୃଷ୍ଣଙ୍କ ସମ୍ପୂର୍ଣ୍ଣ ବାଲ୍ୟଲୀଳା ପରିବେଷିତ ହୋଇଥାଏ । ତେବେ ସ୍ଥଲବିଶେଷରେ କେବଳ ନିର୍ଦ୍ଧିଷ୍ଟ ବିଷୟବସ୍ତୁ ଯଥା କାଳିଆ ଦଳନ, ବସ୍ତ୍ରହରଣ, କଂସବଧ ଆଦି ମଧ୍ୟ ପରିବେଷିତ ହୋଇଥାଏ । କଳାକାର ଏହି ନାଟକରେ ଆଞ୍ଚଳିକ ଗ୍ରାମୀଣ କଳାକାରମାନେ ହିଁ ଅଭିନୟ କରନ୍ତି । ସେମାନେ ମୁଖ୍ୟତଃ ବୈଷ୍ଣବ ସମ୍ପ୍ରଦାୟରୁ ଥାଆନ୍ତି । ଆଗରୁ କେବଳ ପୁରୁଷମାନେ ଏଥିରେ ଅଭିନୟ କରୁଥିଲେ ଏବେ ମହିଳାମାନେ ମଧ୍ୟ ଅଭିନୟ କରୁଛନ୍ତି । କୃଷ୍ଣ ବଳରାମଙ୍କ ଚରିତ୍ରରେ ଶିଶୁ କଳାକାରମାନେ ଅଭିନୟ କରନ୍ତି । ବାଦ୍ୟଯନ୍ତ୍ର ଏହି ଲୋକକଳାରେ ମୁଖ୍ୟତଃ ପାରମ୍ପାରିକ ବାଦ୍ୟଯନ୍ତ୍ର ଯଥା ହାରମୋନିୟମ, ପଖାଉଜ, ଡୁବିତାବଲା, କରତାଳ ଓ କୁବୁଜି ଆଦି ବ୍ୟବହାର ହୋଇଥାଏ । ସମୟ ପରିବର୍ତ୍ତନ ସହିତ ଏଥିରେ କି-ବୋର୍ଡ଼ ଓ ସିନ୍ଥେସାଇଜର ଭଳି ଆଧୁନିକ ବାଦ୍ୟଯନ୍ତ୍ର ବ୍ୟବହାର କରାଯାଉଛି । ମଞ୍ଚସଜ୍ଜା ଏହି ଲୋକକଳା ଦିନବେଳା ପରିବେଷଣ ହେଉଥିବାରୁ ଆଲୋକ ଓ ମଞ୍ଚସଜ୍ଜାର ବିଶେଷ ଆବଶ୍ୟକତା ନଥାଏ । ମୁଖ୍ୟମଞ୍ଚରେ ଅଭିନୟ ହେଉଥିବା ବେଳେ, ପାର୍ଶ୍ୱ ମଞ୍ଚରେ ବାଦ୍ୟଯନ୍ତ୍ର ବାଦକମାନେ ବସନ୍ତି । ମୁଖ୍ୟ ପୋଷାକ ଶାଢ଼ୀ ଓ ଧୋତି । କଳାକାରମାନେ ନିଜେ ନିଜ ରୂପସଜ୍ଜାର ଆୟୋଜନ କରିଥାନ୍ତି । ପାରିଶ୍ରମିକ ଏହି ଲୋକକଳାରେ କଳାକାରମାନଙ୍କୁ ଖୁବ କମ ପାରିଶ୍ରମିକ ମିଳିଥାଏ । ଅର୍ଥ ଅଭାବରୁ ଅନେକ କଳାକାର ଏହି ଲୋକକଳାକୁ ଛାଡ଼ି ଦେଇଛନ୍ତି ଓ ଏହି ବିଲୁପ୍ତ ହେବାକୁ ବସିଲାଣି ।
ଟାମସୁଲୋସିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଫ୍ଲୋମାକ୍ସ/ ) ଏକ ଔଷଧ ଯାହା ଲକ୍ଷଣ‌ଯୁକ୍ତ ବିନାଇନ ପ୍ରୋସ୍ଟାଟିକ ହାଇପରପ୍ଲାସିଆ , କ୍ରନିକ ପ୍ରୋସ୍ଟାଟାଇଟିସ   ରୋଗମାନଙ୍କ ଚିକିତ୍ସାରେ ଦିଆଯାଏ ଓ ବୃକ୍‌କ ପଥର   ବାହାରିଯିବାରେ ସାହାଯ୍ୟ କରେ  । ବଡ଼ ଆକାରର ବୃକ୍‌କ ପଥର ହୋଇଥିଲେ ଅଧିକ ଉପକାର ମିଳେ । ଏହି ଔଷଧକୁ ପାଟିରେ ଦିଆଯାଏ । ଟାମସୁଲୋସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ମୁଣ୍ଡ ବିନ୍ଧା, ନିଦ୍ରାଳୁ ଭାବ, ଅଇ, ଝାପସା ଦୃଷ୍ଟି, ଓ ଯୌନ ସମସ୍ୟା ହୋଇପାରେ । ଠିଆ ହେଲେ ମୁଣ୍ଡ ହାଲୁକା ଲାଗେ   ଓ ଆଞ୍ଜିଓଇଡିମା   ମଧ୍ୟ ହୋଇପାରେ । ଟାମସୁଲୋସିନ ଏକ ଆଲଫା ବ୍ଲକର   ଓ ଏହା ପ୍ରୋସ୍ଟେଟର ମାଂସପେଶୀକୁ ଶିଥିଳ କରିଦିଏ । ନିର୍ଦ୍ଦିଷ୍ଟ ଭାବରେ ଏହା ଏକ ଆଲଫା-୧ ଆଡ୍ରେନର୍ଜିକ ରିସେପ୍ଟର  ( 1 ) ବ୍ଲକର  । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ଟାମସୁଲୋସିନ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଟାମସୁଲୋସିନର ଏକ ଡୋଜର ହୋଲସେଲ ମୂଲ୍ୟ ୦.୧୦ ଡଲାରରୁ କମ୍ । ସନ ୨୦୧୮ରେ ସଂଯୁକ୍ତ ରାଷ୍ଟ୍ରରେ ଆଇଏନଏଚ   ଏହାର ମୂଲ୍ୟ ବାବଦକୁ ୦.୦୪ ପାଉଣ୍ଡ ଖର୍ଚ୍ଚ କରେ । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ୨୨ ନିୟୁତ ପ୍ରେସକ୍ରିପସନ ହୋଇ ୩୨ତମ ସର୍ବାଧିକ ପ୍ରେସକ୍ରିପସନ ମାନ୍ୟତା ପାଇଥିଲା ।
ଅବ୍‌ଦୁଲ୍ ହକିମ୍ ସାନି ବ୍ରାଉନ୍‌  (ଜନ୍ମ ମାର୍ଚ୍ଚ ୬,୧୯୯୯) ଜଣେ ଜାପାନୀୟ ଖେଳାଳୀ । ମୁଖ୍ୟତଃ ଦୌଡ ପ୍ରତିଯୋଗିତା ପାଇଁ ସେ ବେଶ୍ ଜଣାଶୁଣା। ସାନି ବ୍ରାଉନ୍ଙ୍କ ପିତା ଜଣେ ଘାନାୟିଅନ ଓ ମାତା ଜଣେ ଜାପାନୀଯ ଅଟନ୍ତି। ସାନି ବ୍ରାଉନ୍ ୨୦୧୫ ମସିହାରେ ୧୦୦ ମିଟର ଦୌଡ ପ୍ରତିଯୋଗିତାରେ ୱାଲ୍‌ଡ ୟୁଥ୍ ଚାମ୍ପିୟନ୍‌ସିପ୍ ଇନ୍ ଆଥ୍‌ଲେଟିକ୍‌ସ ଜିତି ଫାଇନାଲରେ ୧୦.୨୮ (-୦.୪)ର ରେକର୍ଡ କରିଥିଲେ । ସାନି ବ୍ରାଉନ୍ ୨୦୧୫ ମସିହାରେ ଜାପାନୀୟ ଜାତୀୟ ଚାମ୍ପିୟାନସିପରେ ଉଭୟ ୨୦୦ ମିଟର ଓ ୧୦୦ ମିଟର ପ୍ରତିଯୋଗିତାରେ ଦ୍ୱିତୀୟ ସ୍ଥାନ ହାସଲ କରିଥିଲେ କିନ୍ତୁ ୱାଲ୍‌ଡ ଚାମ୍ପିୟନ୍‌ସିପ୍ ପାଇଁ ସେ ଅନ୍ୟ କୌଣସି ପ୍ରତିଯୋଗିତାରେ ଉତ୍ତୀର୍ଣ୍ଣ ହୋଇପାରିନଥିଲେ। ସେ ୨୦୦ ମିଟରରେ ୨୦.୫୬ ରେକର୍ଡ କରିଥିଲେ। ୨୦୧୫ ୱାଲ୍‌ଡ ୟୁଥ୍ ଚାମ୍ପିୟନ୍‌ସିପ୍ ଇନ୍ ଆଥ୍‌ଲେଟିକ୍‌ସରେ ସାନି ବ୍ରାଉନ୍‌ ୧୦୦ ମିଟର ଦୌଡରେ ୧୦.୩୦ ରେକର୍ଡ କରିଥିଲେ। ୨୦୧୫ ୱାଲ୍‌ଡ ଚାମ୍ପିୟନ୍‌ସିପ୍‌ରେ ସାନି ବ୍ରାଉନ୍‌ ତାଙ୍କଠାରୁ ୩ ବର୍ଷ ଜ୍ୟେଷ୍ଠ ଖେଳାଳୀମାନଙ୍କୁ ହରାଇ ସେମି ଫାଇନାଲ ପାଇଁ ଉତ୍ତୀର୍ଣ୍ଣ ହୋଇଥିଲେ।
ଛାଞ୍ଚ: କ୍ଲୋରୋକ୍ସିଲେନୋଲ  (ଇଂରାଜୀ ଭାଷାରେ , ଅନ୍ୟ ନାମ ପାରା-କ୍ଲୋତୋ-ମେଟା-ଜାଇଲେନୋଲ - - ବା ), ଏକ ଆଣ୍ଟିସେପ୍ଟିକ   ଓ ଡିସଇନଫେକ୍ଟାଣ୍ଟ   ଯାହା ଅପରେଶନ ଯନ୍ତ୍ରପାତି   ପରିଷ୍କାର ଓ ଚର୍ମ ଡିସଇନଫେକସନ   କରିବା ନିମନ୍ତେ ବ୍ୟବ‌ହାର କରାଯାଏ  । ଏହା ଅନେକଗୁଡ଼ିଏ ଘରୋଇ ଡିସଇନଫେକ୍ଟାଣ୍ଟ ଓ କ୍ଷତ   ସଫାକାରକ ପଦାର୍ଥରେ ଥାଏ । ଏହା ଅନ୍ୟାନ୍ୟ କେତେକ ଏହି ଧରଣର ଏଜେଣ୍ଟ‌ଠାରୁ ଅଳ୍ପ ପ୍ରଭାବଶାଳୀ । ଏହା ଏକ ତରଳ ପଦାର୍ଥ ଆକାରରେ ମିଳେ । ଏହାର ପ୍ରତିକ୍ରିୟ ଅତି ଅଳ୍ପ ଥାଏ ଓ ଚର୍ମ ପ୍ରତିକ୍ରିୟା ଦେଖାଯାଇପାରେ । ଏହା ସାଥୀରେ ପାଣି ବା ଆଲକୋହୋଲ   ମିଶେଇ ବ୍ୟବ‌ହାର କରାଯାଇପାରେ । ଏହା ଗ୍ରାମ ପଜିଟିଭ ଜୀବାଣୁ  ବିରୁଦ୍ଧରେ ପ୍ରଭାବଶାଳୀ ହୁଏ । ଜୀବାଣୁମାନଙ୍କର କୋଷାବରଣ   ଭାଙ୍ଗିଦିଏ ଓ ଏଞ୍ଜାଇମ   କାମକୁ ବନ୍ଦ କରିଦିଏ । କ୍ଲୋରୋକ୍ସିଲେନୋଲ ପ୍ରଥମେ ସନ ୧୯୨୭ରେ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫% ଲିଟର ତରଳ ପଦାର୍ଥର ହୋଲସେଲ ମୂଲ୍ୟ ୨.୦୦ରୁ ୬.୨୦ ଆମେରିକୀୟ ଡଲାର । ଏହାକୁ ଅନେକ ନାମରେ ବିଭନ୍ନ କମ୍ପାନୀ ବିକ୍ରୟ କରନ୍ତି ଓ ଡେଟଲ ଏମାନଙ୍କ ମଧ୍ୟରୁ ଗୋଟିଏ ।
ସ୍ୱରୂପା ଚକ୍ରବର୍ତ୍ତୀ  (ଜନ୍ମ : ୪ ସେପ୍ଟେମ୍ବର ୧୯୫୨) ଜଣେ ଓଡ଼ିଆ କଣ୍ଠଶିଳ୍ପୀ  । ସେ ଆକାଶବାଣୀ କଟକର ଜଣେ ସ୍ୱୀକୃତିପ୍ରାପ୍ତ କଣ୍ଠଶିଳ୍ପୀ । ସେ ଅନେକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ଜୀବନୀ ପ୍ରାରମ୍ଭିକ ଜୀବନ ଓ ସଙ୍ଗୀତ ଶିକ୍ଷା ସ୍ୱରୂପା ୧୯୫୨ ମସିହାରେ ରାଇରଙ୍ଗପୁର ନିକଟସ୍ଥ ବାମନଘାଟିରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସଚ୍ଚିନ୍ଦ୍ରନାଥ ଦତ୍ତ ଜଣେ ଆଇନଜୀବୀ ଥିଲେ । ମାତାଙ୍କ ନାମ ଥିଲା କାନ୍ତିଦେବୀ । ତାଙ୍କ ପିତାଙ୍କ ସଙ୍ଗୀତରେ ବହୁତ ଆଗ୍ରହ ଥିଲା । ଦିନବେଳା କଚେରୀରେ କାର୍ଯ୍ୟକରି ସେ ସନ୍ଧ୍ୟାରେ ଆସି ହାରମୋନିୟମ ଧରି ଗୀତ ଗାଆନ୍ତି । ପିତାଙ୍କଠାରୁ ସ୍ୱରୂପା ସଙ୍ଗୀତପ୍ରତି ଆସକ୍ତ ହୋଇଥିଲେ ଓ ଏହି ଗୁଣ ତାଙ୍କ ମା କାନ୍ତିଦେବୀ ବୁଝିଥିଲେ । ଶାନ୍ତିଲାଲ ଦାସଗୁପ୍ତାଙ୍କଠାରୁ ସ୍ୱରୂପା ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ଶିଖିବା ଆରମ୍ଭ କରିଥିଲେ । ସେ ବିପିନ ଗୋସ୍ୱାମୀଙ୍କଠାରୁ ସେ ଓଡ଼ିଶୀ, ଚମ୍ପୂ, ଚଉତିଶା, ଛାନ୍ଦ, ଚଉପଦୀ, ଭଜନ, ଜଣାଣ ଓ ଗୁରୁ ଗିରୀଶ ଚନ୍ଦ୍ର ମହନ୍ତଙ୍କଠାରୁ ଝୁମର ଶିଖିଥିଲେ । ୧୯୬୦/୬୧ ମସିହାରେ ମୟୂରଭଞ୍ଜ କଳା ପରିଷଦ ଗଠିତ ହୋଇଥିଲା । ସେଠାରେ ଅନୁଷ୍ଠିତ ବିଭିନ୍ନ ଗୀତ ପ୍ରତିଯୋଗିତାରେ ୧୧/୧୨ ବର୍ଷ ବୟସରେ ସ୍ୱରୂପା ୧୮ଟି ରୂପା ଓ ୨ଟି ସୁନାପଦକ ଜିତିଥିଲେ । ଅଭିମାନ ଚଳଚ୍ଚିତ୍ରର ଗୀତିକାର ଜିତେନ୍ଦ୍ରନାଥ ପଟ୍ଟନାୟକଙ୍କଠାରୁ ସେ ଆଧୁନିକ ଗୀତ ଗାଇବା ଶିଖିଥିଲେ । ଜିତେନ୍ଦ୍ରନାଥଙ୍କ ସମ୍ପର୍କୀୟ ଓ ଅଭିଳାଷ ଆଦି ଅନେକ ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶକ ସରୋଜ ପଟ୍ଟନାୟକଙ୍କଠାରୁ ମଧ୍ୟ ସ୍ୱରୂପ ଆଧୁନିକ ଓ ପଲ୍ଲୀଗୀତ ଶିଖିଥିଲେ । ବ୍ୟବସାୟିକ କଣ୍ଠଶିଳ୍ପୀ ୧୯୭୦ ମସିହାରେ ସ୍ୱରୂପା କଟକର ଶୈଳବାଳା ମହିଳା ମହାବିଦ୍ୟାଳୟରେ ନାମ ଲେଖାଇଥିଲେ । ସେଠାରେ ସେ ଅନେକ ସଙ୍ଗୀତ ନିର୍ଦ୍ଦେଶକଙ୍କ ସହ ପରିଚିତ ହୋଇଥିଲେ । କୁମକୁମ ମହାନ୍ତିଙ୍କ ଉଦ୍ୟମରେ ସେ ଆକାଶବାଣୀର ନାରୀମହଲ କାର୍ଯ୍ୟକ୍ରମରେ ଗୀତଗାଇବା ଆରମ୍ଭ କରିଥିଲେ । ସେହିବର୍ଷ ସେ ଆକାଶବାଣୀର ସ୍ୱୀକୃତିପ୍ରାପ୍ତ କଣ୍ଠଶିଳ୍ପୀ ମାନ୍ୟତା ପାଇଥିଲେ । ସଙ୍ଗୀତ ନିର୍ଦ୍ଦେଶକ ଶରତ ଚନ୍ଦ୍ର ଭଞ୍ଜଦେଓଙ୍କ ନିର୍ଦ୍ଦେଶନାରେ ସେ ଅକାଶବାଣୀ କଟକରେ ନିଜର ପ୍ରଥମ ଭଜନ ମୁଁ ଯେ ରୂପ ଦେଖିଲି ଗୋ କୁହ ଲଳିତା ଓ ସରୋଜ ପଟ୍ଟନାୟକଙ୍କ ନିର୍ଦ୍ଦେଶନାରେ ଆଧୁନିକ ଗୀତ ରେଶମୀ ରେଶମୀ ଜୋଛନା ଝରିଲେ ଗାଇଥିଲେ । ୧୯୭୭ ମସିହାର ଚଳଚ୍ଚିତ୍ର ଅଭିମାନ ଥିଲା ତାଙ୍କର ପ୍ରଥମ ଚଳଚ୍ଚିତ୍ର । ଏହି ଚଳଚ୍ଚିତ୍ରରେ ସେ ୩ଟି ଗୀତ ଗାଇବାର ସୁଯୋଗ ପାଇଥିଲେ । ପରେ ସେ ଅନେକ୍ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ପରିବାର ସ୍ୱରୂପା, ସୁକୁମାର ଚକ୍ରବର୍ତ୍ତୀଙ୍କୁ ବିବାହ କରିଛନ୍ତି ।
ଡି ୱିଣ୍ଟର ସିଣ୍ଡ୍ରୋମ  (ଇଂରାଜୀ ଭାଷାରେ ) ହେଉଛି ଏକ ଇଲେକ୍ଟ୍ରୋକାର୍ଡିଓଗ୍ରାମ   ଢାଞ୍ଚା ଯାହା ହଠାତ ବାମ ସମ୍ମୁଖ ଅବତରଣକାରୀ ଧମନୀ ହଠାତ   ପ୍ରାୟ ଅବରୋଧ ପ୍ରତିନିଧିତ୍ୱ କରେ  । ଏହାର ଲକ୍ଷଣ ମଧ୍ୟରେ ଛାତି ଯନ୍ତ୍ରଣା, ଅଣନିଶ୍ୱାସ ଏବଂ ସ୍ୱେଦ ନିର୍ଗତ ହୋଇପାରେ । ସାଧାରଣତଃ ଏହି ଅବରୋଧ ଯୋଗୁ ହୃତ୍‌ପିଣ୍ଡର ଧମନୀ ଜଡ଼ିତ ହୋଇପାରେ । ସଙ୍କଟ କାରକଗୁଡିକ ଅନ୍ୟ ପ୍ରକାରର ସ୍ୱଳ୍ପ ରକ୍ତ ହୃତ୍‌ପିଣ୍ଡ ରୋଗ ସହିତ ପ୍ରାୟ ସମାନ । ଏହି ରୋଗର କ୍ରିୟାବିଧି ଅସ୍ପଷ୍ଟ କିନ୍ତୁ ଏହା ସବଏଣ୍ଡୋକାର୍ଡିଆଲ୍ ଇସକେମିଆ କିମ୍ବା କୋଲାଟରାଲ ରକ୍ତ ସଞ୍ଚାରଣ ସହିତ ଜଡ଼ିତ ହୋଇପାରେ । ଇସିଜି ଚିତ୍ରରେ ଉଚ୍ଚତା ଏବଂ ସମୃଦ୍ଧ ଟି ତରଙ୍ଗ ସହିତ ୧ରୁ ୩ ମିଲିମିଟରର ଜେ-ପଏଣ୍ଟରେ ନିମ୍ନ‌ଗାମୀ ଦେଖାଯାଉଥିବା ଏସଟି-ସେଗମେଣ୍ଟ ଦେଖାଯାଉଥିବା ମତେ ରୋଗ ନିର୍ଣ୍ଣୟ କରାଯାଏ । ପ୍ରାଥମିକ ପରକ୍ୟୁଟାନିଅସ କରୋନାରୀ ହସ୍ତକ୍ଷେପ   କୁ ପସନ୍ଦ କରାଯାଏ । ଡି ୱିଣ୍ଟର ସିଣ୍ଡ୍ରୋମ ଅତି ଅଭାବନୀୟ, ଯାହାକି ପ୍ରାୟ ୨ରୁ ୩% ଲୋକଙ୍କର ଦେଖାଯାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୨୦୦୮ ମସିହାରେ ରୋବର୍ଟ ଜେ ଡି ୱିଣ୍ଟର ବର୍ଣ୍ଣନା କରିଥିଲେ ।
ଜରାୟୁ ସ୍ଖଳନ ବା ଗାଉଁଲି ଭାଷାରେ ଚାଳ ଖସିବା  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ଯୋନୀପଥ   ଦେଇ ଜରାୟୁ   ତଳକୁ ଖସିଆସେ  । ଏହି ରୋଗ ଥିଲେ ପରିପୂର୍ଣ୍ଣ ଯୋନୀପଥ, ଯୌନ‌କ୍ରିୟା ସମୟରେ କଷ୍ଟ  , ମୂତ୍ରତ୍ୟାଗରେ ସମସ୍ୟା, ଅନିୟନ୍ତ୍ରିତ ମୁତ୍ରତ୍ୟାଗ   ଓ କୋଷ୍ଠକାଠିନ୍ୟ ଆଦି ଲକ୍ଷଣମାନ ଦେଖାଯାଏ । ସମୟକ୍ରମେ ଏହାର ପରିସ୍ଥିତି ଖରାପ ଦିଗକୁ ଗତିକରେ । କଟି ଯନ୍ତ୍ରଣା ଓ ଯୋନୀପଥ ରକ୍ତସ୍ରାବ   ହୋଇପାରେ । ଗର୍ଭାବସ୍ଥା, ପ୍ରସବ, ମୋଟାପଣ, କୋଷ୍ଠକାଠିନ୍ୟ, ଦୀର୍ଘକାଳୀନ କାଶ ଥିଲେ ଏହି ରୋଗ ସଙ୍କଟ ସୃଷ୍ଟି ହୋଇପାରେ । ପେଲଭିକ ପରୀକ୍ଷା   ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଅନ୍ୟାନ୍ୟ ପେଲଭିସ ଅଙ୍ଗ ସ୍ଖଳନ  ( : ) ଯେପରିକି ସିସ୍ଟୋସିଲ  , ରେକ୍ଟୋସିଲ   ଓ ଏଣ୍ଟେରୋସିଲ   ଭଳି ଜରାୟୁ ସ୍ଖଳନ ମଧ୍ୟ ଏକ ସ୍ଖଳନ ରୋଗ  । ଏହାର ପ୍ରତିଷେଧ ନିମନ୍ତେ କ୍ରନିକ ଶ୍ୱାସକ୍ରିୟା ସମସ୍ୟାର ଚିକିତ୍ସା, ଧୁମ୍ରପାନ ବନ୍ଦ ଓ ସ୍ୱାସ୍ଥ୍ୟପ୍ରଦ ଓଜନ ରଖିବାକୁ ଉପଦେଶ ଦିଆଯାଏ । ରୋଗ ସାମାନ୍ୟ ହୋଇଥିଲେ ପେସାରି   ବା ହରମୋନ ବଦଳ ଥେରାପି   ସାହାଯ୍ୟରେ ଚିକିତ୍ସା କରାଯାଏ । ରୋଗ ସାଂଘାତିକ ହୋଇଥିଲେ ଭାଜାଇନାଲ ହିସ୍ଟେରେକ୍ଟୋମି   ଅପରେଶନ କରାଯାଏ । ପ୍ରାୟ ୧୪% ମହିଳାଙ୍କର ଏହି ରୋଗ ହୁଏ । ଏହି ରୋଗ ଋତୁବନ୍ଦ   ପରେ ପ୍ରାୟ ହୁଏ ।
ମଧୁସୂଦନ ରାମଚନ୍ଦ୍ର ରେଗେ  (18 ମାର୍ଚ 1924-16 ଡିସେମ୍ବର 2013 ) ଜଣେ ପୂର୍ବତନ ଭାରତୀୟ କ୍ରିକେଟର  । ସେ 1949 ମସିହାରେ ୱେଷ୍ଟ ଇଣ୍ଡିଜ ବିରୁଦ୍ଧରେ ଏକ ଟେଷ୍ଟ ମେଚ ଖେଳିଥିଲେ । ଘରେଇ କ୍ରିକେଟରେ ସେ ମହାରାଷ୍ଟ୍ର ତରଫରୁ 1944 ମସିହାରୁ 1955 ମସିହା ଯାଏଖେଳିଥିଲେ ଓ 1951 ମସିହାରୁ 1955 ମସିହା ଯାଏ ଏହାର ଅଧିନାୟକ ଥିଲେ । ତାଙ୍କର ସର୍ବାଧିକ ସ୍କୋର ରଣଜୀ ଟ୍ରଫିରେ 1953-54 ମସିହାରେ ଗୁଜରାଟ ବିପକ୍ଷରେ ହେଇଥିଲା । . 1951-52 ମସିହାରେ ମହାରାଷ୍ଟ୍ରର ଭ୍ରମଣକାରୀ ଦଳ ସହ ହେଇଥିବା ମେଚରେ ସେ 133 ରଣ କରିଥିଲେ । ତେବେ ବୋଲିଂରେ ଭାରତର ପ୍ରଥମ ଖେଳାଳି ଯାହାଙ୍କ ବୋଲିଂ ଆକ୍ସନକୁ ନେଇ ଅମ୍ପାଯାରମାନେ ଥ୍ରୋଇଙ୍ଗ ବୋଲି ନିଷ୍ପତ୍ତି ଦେଇଥିଲେ ।
ଆଶା ରଏ  (ଜନ୍ମ ୫ ଜାନୁଆରୀ ୧୯୯୦) ଭାରତୀୟ  ।ସେ ୧୦୦ ମିଟର ଏବଂ ୨୦୦ ମିଟର ଦୌଡ଼ରେ ଅଂଶ ଗ୍ରହଣ କରନ୍ତି। ରଏଙ୍କ ଜନ୍ମ ଘନଶ୍ୟାମପୁର ଗ୍ରାମ, ହୁଗୁଳି ଜିଲ୍ଲା ,ପଶ୍ଚିମ ବଙ୍ଗ, ଭାରତରେ ଏବଂ ତାଙ୍କ ଭରଣ ପୋଷଣ ତାଙ୍କ ବାପାମା କରିଥିଲେ, ବାପା ଭୋଳାନାଥ ଜଣେ ପରିବା ବିକାଳୀ, ମା ବୁଲୁ ରଏ ଜଣେ ଗୃହିଣୀ ଏବଂ ସେମାନେ ତିନି ଭାଇ ଓ ଭଉଣୀ ଥିଲେ। ତାଙ୍କ ବାପାଙ୍କ ଆଦେଶ ଅନୁସାରେ ୨୦୦ ମିଟର ଦୌଡ଼ ପାଇଁ ସେ ଅଥଲେଟିକ ଏବଂ ଟ୍ରେନିଂ କୋଚ ପ୍ରୋବୀର ଚନ୍ଦ୍ରଙ୍କ ପାଖରେ ନେଇଥିଲେ। ପଶ୍ଚିମବଙ୍ଗ ତରଫରୁ ରଏଙ୍କ ପାଇଁ ପ୍ରଥମେ ୨୦୦୯-୨୦୧୦ରେ ଅଥଲେଟିକ ଖେଳାଳି ହେବା ପାଇଁ ନୋଟିସ ଆସିଥିଲା। ୨୦୧୧ରେ କୋଲକାତାଠାରେ ଅନୁଷ୍ଠିତ ନ୍ୟାସନାଲ ଚମ୍ପିୟାନସିପରେ,ସେ ୧୦୦ମିଟର ପାଇଁ ଗୋଲଡ଼ ମେଡାଲ ଜିତିଥିଲେ,ତାଙ୍କ ସମୟ ଥିଲା୧୧.୮୫ ସେକେଣ୍ଡ,୨୦୦ମିଟର ପାଇଁ, ସିଲଭର ମେଡାଲ ଜିତିଥିଲେ, ତାଙ୍କ ସମୟ ଥିଲା୨୪.୩୬ ସେକେଣ୍ଡ,ତା ପୂର୍ବରୁ ମଧ୍ୟ ୪   ୧୦୦ ମିଟର ରିଲେରେସରେ ସିଲଭର ଜିତିଥିଲେ। ୨୦୧୩ ଏସିଆନ ଚମ୍ପିୟାନସିପ, ସେ ୨୦୦ ମିଟରକୁ ୨୩.୭୧ ସେକେଣ୍ଡରେ ଶେଷକରି ବ୍ରୋଞ୍ଚ ମେଡାଲ ଜିତିଥିଲେ।
ବ୍ୟାସନଗର , ଯାଜପୁର ଜିଲ୍ଲାର ଏକ ତହସିଲ, ମୁନିସିପାଲିଟି ଏବଂ ପ୍ରମୁଖ ସହର । ଅବସ୍ଥିତି ଏହା ରାଜଧାନୀ ଭୁବନେଶ୍ୱରଠାରୁ ୯୨ କି.ମି ଦୂରରେ ଅବସ୍ଥିତ । ଏହାର ପୌର ପରିଷଦ ଯଥାକ୍ରମେ ବ୍ୟାସନଗର କୋପଣ୍ଡ ମହନ୍ତସାହି କନ୍ହାଇପୁର ଚୋର୍ଦା ପହଙ୍ଗା ତରାପୁର ଦଳା ନଟପଡା ମୁଣ୍ଡମାଳ ଅହମଦ ନଗର ଛୋଟରାୟପୁର ଶଂଖଚିଲା ଝାଟିଆସାହି ଗୋପବନ୍ଧୁ ଛକ ଷ୍ଟେସନ ରୋଡ ଜୋକଡିଆ ଦାନଗଦି ଗଣେଷ ବଜାର୍ ନୂଆ ମାର୍କେଟ ଭିକିପୁର ମିଲିଟାରି ଛକ ଧବଳଗିରି ଚାନ୍ଦମା ପାଟୁଳି ସନ୍ତରା ଜହ୍ନା ସାପଗଡିଆ ବ୍ଯାସବିହାର ନ୍ଯୂ ଶିକ୍ଷା ବ୍ୟାସନଗରର ଥିବା ମହାବିଦ୍ୟାଳୟଗୁଡିକ ଏବଂ ସ୍କୁଲଗୁଡିକ ହେଲା ବ୍ଯାସନଗର ସ୍ୱୟଂଚାଳିତ ମହାବିଦ୍ୟାଳୟ,ଯାଜପୁର ରୋଡ ବିଜୁ ପଟ୍ଟନାୟକ +୨ ବିଜ୍ଞାନ ମହାବିଦ୍ୟାଳୟ,ବ୍ୟାସନଗର ଇନ୍ଦିରା ଗାନ୍ଧି ମହିଳା ମହାବିଦ୍ୟାଳୟ,ବ୍ୟାସନଗର କଳିଙ୍ଗ ନଗର ପଲିଟେକ୍ନିକ୍,ପହଙ୍ଗା ,ତରାପୂର୍,ଯାଜପୁର ରୋଡ୍ ଇତିହାସ ଦର୍ଶନୀୟ ସ୍ଥାନ ଏହା ମଧ୍ୟରେ ବ୍ୟାସନଗରର ବ୍ୟାସ ସରୋବର ଓ ଗ୍ରହରାଜ ଶନିଶ୍ଚର ମନ୍ଦିର ଅନ୍ୟତମ।
କନକଲତା ଘନଶ୍ୟାମ ମହାପାତ୍ରଙ୍କ ପ୍ରଯୋଜନା ଓ ନିର୍ଦ୍ଦେଶନାରେ ୧୯୭୩ ମସିହାରେ ନିର୍ମିତ ଏକ ଓଡ଼ିଆ କଥାଚିତ୍ର ମୁକ୍ତିଲାଭ କରିଥିଲା । ଚଳଚ୍ଚିତ୍ରଟି ପଲ୍ଲୀକବି ନନ୍ଦ କିଶୋର ବଳଙ୍କର ସମନାମ ଥିବା ଉପନ୍ୟାସ ଉପରେ ଆଧାରିତ ଥିଲା ।
ବରଦାବିନାୟକ ବା ବରଦବିନାୟକ ହିନ୍ଦୁ ଠାକୁର ଗଣେଶଙ୍କର ଅଷ୍ଟବିନାୟକ   ମନ୍ଦିରମାନଙ୍କ ମଧ୍ୟରୁ ଗୋଟିଏ । ଭାରତର ମହାରାଷ୍ଟ୍ରରେ ଥିବା ରାୟଗଡ଼ ଜିଲ୍ଲାର ଖଲପୁର ତାଲୁକାରେ ଥିବା ମାଁଡ଼ ଗ୍ରାମରେ ଏହି ମନ୍ଦିର ଅବସ୍ଥିତ । ମନ୍ଦିରଟି ୧୭୨୫ ମସିହାରେ ପେଶୱା ଜେନେରାଲ ରାମଜୀ ମହାଦେବ ବିୱାଲକର   ତୋଳେଇ ଥିଲେ । ୧୬୯୦ ମସିହାରେ ଗଣେଶଙ୍କ ସ୍ୱୟମ୍ଭୁ ବିଗ୍ରହ ପାଖ ପୁଷ୍କରିଣୀରେ ବୁଡ଼ିଥିବା ଅବସ୍ଥାରେ ମିଳିଥିଲା । ଗୋଟିଏ ସୁନ୍ଦର ପୋଖରୀର କୂଳରେ ଏହି ମନ୍ଦିର ଅଛି । ଏଥିରେ ଥିବା ଗଣେଶ ମୂର୍ତ୍ତିଙ୍କ ମୁଖ ପୂର୍ବ ଦିଗକୁ ଅଛି ଓ ତାଙ୍କ ଥୋଡ଼ ବାମ ଦିଗକୁ ଅଛି । ସେଠାରେ ଥିବା ତୈଳ ପ୍ରଦୀପ ୧୮୯୨ ମସିହାରୁ ବରାବର ଜଳୁଛି । ପ୍ରତି ଦିନ ଏହି ମନ୍ଦିରକୁ ହଜାର ହଜାର ଭକ୍ତ ଦୈନିକ ଦର୍ଶନ କରିବାକୁ ଆସନ୍ତି । ମାଘ ଚତୁର୍ଥି ଭଳି ପର୍ବରେ ଏଠାରେ ଅସମ୍ଭବ ଭିଡ଼ ହୁଏ । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଥରେ କୋଉଦିନୟପୁରର ନିଃସନ୍ତାନ ରାଜା ଭୀମ ଓ ତାଙ୍କ ପତ୍ନୀ ଜଙ୍ଗଲକୁ ତପସ୍ୟା କରିବା ପାଇଁ ଆସି ବିଶ୍ୱାମିତ୍ରଙ୍କୁ ଭେଟକରିଥିଲେ । ବିଶ୍ୱାମିତ୍ର ତାଙ୍କୁ ମନ୍ତ୍ର ଦେଇ ଜପ କରିବାକୁ ଉପଦେଶ ଦେଲେ ଓ ଏହା ଫଳରେ ତାଙ୍କର ରୁକ୍ମଗଣ୍ଡ ନାମକ ଏକ ପୁତ୍ର ଓ ଦାୟାଦ ଜାତ ହେଲେ । ସେହି ପୁତ୍ର ବଡ଼ ହୋଇ ଏକ ସୁନ୍ଦର ଯୁବକ ହେଲେ । ରାଜପୁତ୍ର ଦିନେ ଶିକାର କରିବାକୁ ଯାଇ ଋଷି ବଚକନଭିଙ୍କ ଆଶ୍ରମରେ ପହଞ୍ଚିଲେ । ଋଷିଙ୍କ ପତ୍ନୀ ମୁକୁନ୍ଦ ରାଜପୁତ୍ରଙ୍କ ସୌନ୍ଦର୍ଯ୍ୟରେ ପ୍ରେମାସକ୍ତ ହୋଇ କାମନା ପୂର୍ତ୍ତି ନିମନ୍ତେ ଅନୁରୋଧ କଲେ । ରାଜପୁତ୍ର କିନ୍ତୁ ଅତି ସାଧୁ ଥିଲେ ଓ ତାଙ୍କ ଅନୁରୋଧକୁ ପ୍ରତ୍ୟାଖ୍ୟାନ କରି ଆଶ୍ରମ ତ୍ୟାଗ କରି ଚାଲିଗଲେ । ଇନ୍ଦ୍ର ଦେବ ସେହି ମହିଳାଙ୍କ ଅବସ୍ଥା ଦେଖି ରୁକ୍ମଗଣ୍ଡ ବେଶ ଧରିଲେ ଓ ତାଙ୍କର କାମନା ପୂରଣ କଲେ । ମୁକୁନ୍ଦ ଗର୍ଭବତୀ ହୋଇ ଗ୍ରିତସମଦ ନାମକ ଏକ ପୁତ୍ର ଜାତ କଲେ । ସେହି ପୁତ୍ର ସମୟକ୍ରମେ ତାଙ୍କ ଜନ୍ମ ବୃତ୍ତାନ୍ତ ଜାଣିପାରି ତାଙ୍କ ମାତାଙ୍କୁ ଏକ ଭୋର ଗଛରେ ପରିଣତ ହେବାକୁ ଅଭିଶାପ ଦେଲେ । ମୁକୁନ୍ଦ ମଧ୍ୟ ନିଜ ପୁଅଙ୍କୁ ଏକ ରାକ୍ଷସ ପୁତ୍ର ଜାତ କରିବାକୁ ଅଭିଶାପ ଦେଲେ । ଏତିକିବେଳେ ଗ୍ରିତସମଦ ଇନ୍ଦ୍ର ପୁତ୍ର ହୋଇଥିବା ସ୍ୱର୍ଗବାଣୀ ହେଲା । ତେଣୁ ଦୁହେଁ ଅବାକ ହୋଇଗଲେ କିନ୍ତୁ ଅଭିଶାପ ତ ଫଳିବା କଥା ଫଳିଲା । ଗ୍ରିତସମଦ ଅପମାନିତ ଓ ପଶ୍ଚାତ୍ତାପରେ ଦଗ୍ଧ ହୋଇ ପୁଷ୍ପକ ଜଙ୍ଗଲକୁ ଯାଇ ଗଣେଶଙ୍କୁ ପ୍ରାର୍ଥନା କଲେ । ଗ୍ରିତସମଦଙ୍କ ତପସ୍ୟାରେ ଗଣେଶ ସନ୍ତୁଷ୍ଟ ହୋଇ ପୁତ୍ର ଲାଭ କରିବାକୁ ଏକ ବର ଦେଲେ ଯାହାକୁ ଶଙ୍କରଙ୍କ ବ୍ୟତୀତ ଆଉ କେହି ହରେଇ ପାରିବେନି । ସେହି ଜଙ୍ଗଲକୁ ଆଶୀର୍ବାଦ କରିବାକୁ ଗ୍ରିତସମଦ ଗଣେଶଙ୍କୁ ଅନୁରୋଧ କଲେ । ସେଠାରେ ଭକ୍ତଙ୍କ ପ୍ରାର୍ଥନା ସର୍ବଦା ଫଳବତୀ ହେବାକୁ କହି ଗଣେଶଙ୍କୁ ସ୍ଥାୟୀ ସେଠାରେ ଭାବରେ ରହିବାକୁ ଅନୁରୋଧ କରିଥିଲେ । ଆଉ ମଧ୍ୟ ବ୍ରହ୍ମ ଜ୍ଞାନ ଦେବାକୁ କହିଥିଲେ । ଗ୍ରିତସମଦ ସେଠାରେ ଗୋଟିଏ ମନ୍ଦିର ତୋଳେଇଦେଲେ ଯାହାକ ବରଦାବିନାୟକ ନାମିତ ହେଲା । ସେହି ଜଙ୍ଗଲ ଏବେ ଭଦ୍ରକ ଭାବରେ ପରିଚିତ । ମାଘ ଚତୁର୍ଥୀ ଦିନ ଯିଏ ସେଠାର ନଡ଼ିଆ ପ୍ରସାଦ ସେବନ କରିବ, ତାର ଏକ ପୁତ୍ର ସନ୍ତାନ ହେବ, ଏହି କଥା ଶୁଣାଯାଏ । ମାଘି ଉତ୍ସବରେ ଏହି ମନ୍ଦିର ଜନାକୀର୍ଣ୍ଣ ହୋଇଯାଏ । ମନ୍ଦିର ୧୬୯୦ ମସିହାରେ ଗଣେଶଙ୍କ ସ୍ୱୟମ୍ଭୁ ବିଗ୍ରହ ପାଖ ପୁଷ୍କରିଣୀରେ ବୁଡ଼ିଥିବା ଅବସ୍ଥାରେ ମିଳିଥିଲା । ଗୋଟିଏ ସୁନ୍ଦର ପୋଖରୀର କୂଳରେ ଏହି ମନ୍ଦିର ଅଛି । ଏଥିରେ ଥିବା ଗଣେଶ ମୂର୍ତ୍ତିଙ୍କ ମୁଖ ପୂର୍ବ ଦିଗକୁ ଅଛି ଓ ତାଙ୍କ ଥୋଡ଼ ବାମ ଦିଗକୁ ଅଛି । ସେଠାରେ ଥିବା ତୈଳ ପ୍ରଦୀପ ୧୮୯୨ ମସିହାରୁ ବରାବର ଜଳୁଛି । ପ୍ରତି ଦିନ ଏହି ମନ୍ଦିରକୁ ହଜାର ହଜାର ଭକ୍ତ ଦୈନିକ ଦର୍ଶନ କରିବାକୁ ଆସନ୍ତି । ଏଠାରେ ଏକ ମୂଷିକ, ନବଗ୍ରହ, ଓ ଶିବଲିଙ୍ଗ ଅଛି । ଏଠାରେ ଭକ୍ତ ବ୍ୟକ୍ତିଗତ ଭାବରେ ଗର୍ଭଗୃହକୁ ଯାଇ ମୂର୍ତ୍ତିଙ୍କୁ ସମ୍ମାନ ପ୍ରଦର୍ଶନ କରିପାରନ୍ତି । ସେଠାକୁ ବର୍ଷ ସାରା ଯାଇ ପରିଦର୍ଶନ କରିହୁଏ ।
ଛାଞ୍ଚ: ନିଉ ମାର୍କେଟ , ଭାରତୀୟ ରାଜ୍ୟ ପଶ୍ଚିମ ବଙ୍ଗର ରାଜଧାନୀ କଲିକତା ମେଟ୍ରୋ ସହରର ଏକ ବଜାର । ଏହା ଲିଣ୍ଡସେ ଷ୍ଟ୍ରିଟ ଅଞ୍ଚଳରେ ରହିଛି । ଯଦିଓ  'ନିଉ ମାର୍କେଟ '  ଏକ ଅବଦ୍ଧ ବଜାର , ସମଗ୍ର ବଜାରକୁ ଏବେ ନିଉ ମାର୍କେଟ ଭାବରେ ଖୁହା ଯାଇଥାଏ । . କଲିକତାର ଏକ ଅଞ୍ଚଳକୁ ବ୍ରିଟିଶମାନେ ଦେଲହାଉସୀ ଛକ ନାମରେ ନାମିତ କରିଥିଲେ । ପରେ ଏହା ସହ ଧରମତାଳା , ଚୌରିଙ୍ଗି ଅଞ୍ଚଳ ମଧ୍ୟ ରହିଲା । 1850 ମସିହା ସୁଦ୍ଧା ବ୍ରିଟିଶମାନେ କଲିକତାରେ ବହୁ ସଂଖ୍ୟାରେ ବସବାସ କରୁଥିଲେ । ସେମାନେ ଭାରତୀୟ ସ୍ଥାନୀୟ ଲୋକଙ୍କ ସଙ୍ଗେ ବଜାର କରିବାକୁ ପସନ୍ଦ କରୁ ନଥିଲେ ।ଏହି ଭେଦ ଭାବ ଯୋଗୁଁ କଲିକତା କର୍ପୋରେସନ ବ୍ରିଟିଶ ନାଗରିକମାନଙ୍କ ପାଇଁ ଏକ ସ୍ୱତନ୍ତ୍ର ବଜାର ବସେଇବା ପାଇଁ ନିଷ୍ପତ୍ତି ନେଇଥିଲେ । ଏହା ଫଳରେ 1870 ମସିହାରେ 1.000 ଟଙ୍କା ଅଟାକଳରେ ଏହି ବଜାର ନିର୍ମାଣ ଆରମ୍ଭ ହେଇଥିଲା । ଜାନୁଆରୀ 1 ତାରିଖ , 1874ରେ ଏହି ବିଶାଳ ବଜାର ବ୍ରିଟିଶ ମାନଙ୍କ ପାଇଁ ଖୋଲା ହେଲା । ଏଠାରେ ପୁସ୍ତକ ଦୋକାନଠାରୁ ଜୋଟା ଦୋକାନ ଯାଏ ସବୁ ଖୋଲିଥିଲା । ଖୋଲିବାର 28 ବର୍ଷ ପରେ ଏହାକୁ କଲିକତା କର୍ପୋରେସନର ଚେୟାରମ୍ୟାନ ନାମାନୁସାରେ ଷ୍ଟୁଆର୍ଟ ହଗ ମାର୍କେଟ ନାମ ଦିଆଗଲା । ,. , 28 , 2, 1903, . ,  . , . ଖାଦ୍ୟ ଦ୍ରବ୍ୟ ଷ୍ଟୋର ପରେ ଏହି ମାର୍କେଟରେ ଅନେକ ନାମୀ କମ୍ପାନୀର ଖାଦ୍ୟ ଦ୍ରବ୍ୟର ଦୋକାନ ସବୁ ଖୋଲିଥିଲା । ସେ ମଧ୍ୟରୁ 1902ରେ ପ୍ରତିଷ୍ଠିତ ନହୌମ ଆଣ୍ଡ ସନ ଅନ୍ୟତମ । ଅଗ୍ନି ବିପତ୍ତି ଡିସେମ୍ବର 13 , 18 985 ଓ 20 ଜୁଲାଇ 2011ରେ ଏହି ମାର୍କେଟରେ ଦୁଇଥର ଅଗ୍ନିକାଣ୍ଡ ହେଇଥିଲା ।
‌ସୋନାଲୀ ବେନ୍ଦ୍ରେ‌  (ଜନ୍ମ: ୧ ଜାନୁଆରୀ ୧୯୭୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ ଯିଏକି ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ସୋନାଲୀ ହିନ୍ଦୀ କଥାଚିତ୍ର ବ୍ୟତୀତ ତେଲୁଗୁ, ତାମିଲ, ମରାଠୀ ଏବଂ କନ୍ନଡ଼ ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି । ୧୯୯୪ରେ ଆଗ୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ରରେ ଅଭିନୟ ଆରମ୍ଭ କରିଥିବା ସୋନାଲୀ ୨୦୦୧ରେ ହିନ୍ଦୀ କଥାଚିତ୍ର ଜଗତରୁ ବିଦାୟ ନେଇଥିଲେ । ପୁଣିଥରେ ସେ ୨୦୦୯ରେ ଦୂରଦର୍ଶନ କାର୍ଯ୍ୟକ୍ରମକୁ ଫେରିଥିଲେ । ପ୍ରାରମ୍ଭିକ ଜୀବନ ଏବଂ ଶିକ୍ଷା ସୋନାଲୀ ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ଦୁବାଇ ଏଂ ମୁମ୍ବାଇରେ ପାଠ ପଢ଼ିଥିଲେ । ସୋନାଲୀ କେନ୍ଦ୍ରୀୟ ବିଦ୍ୟାଳୟ ମାଲେଶ୍ୱରମ୍ ଏବଂ ହୋଲି କ୍ରସ୍ କନଭେଣ୍ଟ ହାଇ ସ୍କୁଲ, ଥାନେରେ ପାଠ ପଢ଼ୁଥିଲେ । ଏହାପରେ ସେ ୱେଲହ‌ମ୍ ବାଳିକା ବିଦ୍ୟାଳୟ, ଡେରାଡୁନରେ ପଢ଼ିଥିଲେ । ୧୨ ନଭେମ୍ବର ୨୦୦୨ରେ ସୋନାଲୀ ଚଳଚ୍ଚିତ୍ର ନିର୍ଦ୍ଦେଶକ ‌ଗୋଲ୍ଡି ବେହେଲ‌ଙ୍କୁ ବିବାହ କରିଥିଲେ । ୧୧ ଅଗଷ୍ଟ ୨୦୦୫ରେ ସୋନାଲୀଙ୍କ ଗୋଟିଏ ପୁଅ ଜନ୍ମ ହୋଇଥିଲା ଯାହାର ନାମ ରଣବୀର ରଖାଯାଇଛି । ୯ ନଭେମ୍ବର ୨୦୦୭ରେ ତାଙ୍କର ଏକ ଝିଅ ମଧ୍ୟ ଜନ୍ମଗ୍ରହଣ କରିଥିଲା । ଅଭିନୟ ଜୀବନ ଚଳଚ୍ଚିତ୍ର ‌ଷ୍ଟାର ଡଷ୍ଟ ଟ୍ୟାଲେଣ୍ଟ ସର୍ଚ୍ଚ‌ରେ ବଛାଯିବା ପୂର୍ବରୁ ସୋନାଲୀ ଜଣେ ମଡେଲ ଭାବରେ କାର୍ଯ୍ୟ କରୁଥିଲେ । ଏହାପରେ ସେ ମୁମ୍ବାଇକୁ ନିମନ୍ତ୍ରିତ ହୋଇଥିଲେ ଏବଂ ବିଭିନ୍ନ ଉଚ୍ଚଶ୍ରେଣୀର କଳାକାରଙ୍କଠାରୁ ପ୍ରଶିକ୍ଷଣ ନେବାପରେ ଭାରତୀୟ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୧୯୯୪ରେ ସୋନାଲୀ ଅଭିନେତା ଗୋବିନ୍ଦାଙ୍କ ‌ଆଗ୍‌ ଚଳଚ୍ଚିତ୍ରରେ ପ୍ରଥମ ଚଳଚ୍ଚିତ୍ର ଅଭିନୟ ଆରମ୍ଭ କରିଥିଲେ । ଚଳଚ୍ଚିତ୍ରଟି ସଫଳ ହୋଇନଥିଲେ ମଧ୍ୟ ଏହାର ଗୀତଗୁଡ଼ିକ ଆକର୍ଷଣୀୟ ହୋଇପାରିଥିଲା । ସୋନାଲୀ ଏହି ଚଳଚ୍ଚିତ୍ର ପାଇଁ ‌ଫିଲ୍ମ‌ଫେୟାରର ଲକ୍ସ ନିଉ ଫେସ୍ ଅଫ ଦ ଇଅର‌ ଏବଂ ‌ଷ୍ଟାର ସ୍କ୍ରିନ୍ ଆୱାର୍ଡ଼ ମୋଷ୍ଟ ପ୍ରିମିସିଙ୍ଗ ନିଉକମର୍‌ ପୁରସ୍କାର ପାଇଥିଲେ । ସୋନାଲୀଙ୍କ ଅଭିନୀତ ସଫଳ ଚଳଚ୍ଚିତ୍ରଗୁଡ଼ିକ ହେଲା: ଦିଲ୍‌ଜାଲେ, ଭାଇ, ସର୍‌ଫରୋସ୍, ଜଖମ୍, ଡୁପ୍ଲିକେଟ୍, କଧାଲର୍ ଧିନମ୍, ହମ୍ ସାଥ୍ ସାଥ ହୈ, ତେରା ମେରା ସାଥ୍ ରହେନା, ଅନାହାଟ୍ ଇତ୍ୟାଦି । ସୋନାଲୀ ଚାରି ଖାନ୍  (ଶାହାରୁଖ, ସଲମାନ, ଅମିର ଏବଂ ସୈଫ୍)ଙ୍କ ଅଭିନୟ କରିବା ସ‌ହ ଅଭିନେତା ଅକ୍ଷୟ କୁମାର, ସୁନୀଲ ଶେଟ୍ଟି ଏବଂ ଅଜୟ ଦେବଗନଙ୍କ ଭଳି ବଡ଼ ବଡ଼ କଳାକରମାନଙ୍କ ସ‌ହ ଅଭିନୟ କରିଛନ୍ତି  । ସୋନଲୀ ତେଲୁଗୁ ଚଳଚ୍ଚିତ୍ରରେ ଅଭିନେତା ଚିରଞ୍ଜିବୀଙ୍କ ସ‌ହ ମଧ୍ୟ ଅଭିନୟ କରିଛନ୍ତି । ସୋନାଲୀ ତାଙ୍କ ଅଭିନୟ ସ‌ହ ଭଲ ନୃତ୍ୟ ପାଇଁ ମଧ୍ୟ ଗଦ୍ଦର, ସାପୁତ୍, ବମ୍ବେ, ଲାଜ୍ଜା ଏବଂ ମେଜର ସାବ୍ ଭଳି କିଛି ଚଳଚ୍ଚିତ୍ରରେ କାମ ପାଇଥିଲେ । ୨୦୦୩ରେ କରଣ ଜୋହରଙ୍କ ନିର୍ଦ୍ଦେଶିତ ଚଳଚ୍ଚିତ୍ର ‌କଲ୍ ହୋ ନା ହୋ‌ରେ ସୋନାଲୀ ଏକ କ୍ଷୁଦ୍ରଭୂମିକାରେ ମଧ୍ୟ ଅଭିନୟ କରିଥିଲେ । ସୋନାଲୀ ମଞ୍ଚ ଅଭିନୟ ‌ଆପ୍ କି ସୋନିଆ‌ରେ ମଧ୍ୟ ଅଭିନୟ କରିଥିଲେ । ୧ ନଭେମ୍ବର ୧୯୯୬ରେ ମାଇକେଲ ଜାକ୍‌ସନ୍ ଭାରତ ଆସିଥିବାବେଳେ ତାଙ୍କୁ ସ୍ୱାଗତ କରିବା ପାଇଁ ସୋନାଲୀ ପାରମ୍ପାରିକ ମହାରାଷ୍ଟ୍ରିଆନ୍ ଶଢ଼ୀରେ ଯାଇଥିଲେ ଏବଂ ଜାକ୍‌ସନ୍‌ଙ୍କ ପାଇଁ ଆରତୀ କରିଥିଲେ । ଦୂରଦର୍ଶନ ସୋନାଲୀ ଏକ ଦୂରଦର୍ଶନରେ ଏକ ନୃତ୍ୟ ଭିତ୍ତିକ କାର୍ଯ୍ୟକ୍ରମ ‌କ୍ୟା ମସ୍ତି କ୍ୟା ଦମ୍....‌‌ର ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ଏବଂ ସୋନି ଚ୍ୟାନେଲରେ ପ୍ରସାରିତ କାର୍ଯ୍ୟକ୍ରମ ‌ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ‌ରେ ବିଚାରିକା ରୂପେ କାର୍ଯ୍ୟ କରିଥିଲେ । ୨୦୦୫ ମସିହାରେ ୫୦ମ ଫିଲ୍ମ‌‌ଫେୟାର ସଭାରେ ଅଭିନେତା ସୈଫ୍ ଅଲ୍ଲି ଖାନ୍‌ଙ୍କ ସ‌ହ ସୋନାଲୀ ଉପସ୍ଥାପନା କରିଥିଲେ । ବିଚାରିକା ଭାବରେ ସେ ‌ମିଷ୍ଟର ଆଣ୍ଡ ମିସେସ୍ ଟେଲିଭିଜନ୍‌, ‌ଇଣ୍ଡିଆନ୍ ଆଇଡୋଲ୍-୪‌, ‌ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ‌, ‌ହିନ୍ଦୁସ୍ତାନ କେ ହୁନର୍‌ବାଜ୍‌, ‌ଇଣ୍ଡିଆଜ୍ ବେଷ୍ଟ ଡ୍ରାମେବାଜ୍‌ ଆଦି କାର୍ଯ୍ୟକ୍ରମରେ କାମ କରିଥିଲେ । ମାର୍ଚ୍ଚ-ଏପ୍ରିଲ ୨୦୧୪ରେ କଲର୍ସ ଟିଭିରେ ପ୍ରସାରିତ କାର୍ଯ୍ୟକ୍ରମ ‌ମିସନ୍ ସପ୍ନେ‌ର ଉପସ୍ଥାପିକା ଭାବରେ ମଧ୍ୟ ସେ କାର୍ଯ୍ୟ କରିଥିଲେ ।
ନିଣ୍ଟେଡାନିବ, ବେପାର ନାମ ଓଫେଭ ଏବଂ ଭାର୍ଗେଟ୍ଫ ଏକ ଔଷଧ ଯାହା ଇଡିଓପାଥିକ୍ ଫୁସଫୁସ ଫାଇବ୍ରୋସିସ ଏବଂ ଏକ ପ୍ରକାର ଅଣ-କୋଷିକା ଫୁସଫୁସ କର୍କଟର   ଚିକିତ୍ସା ପାଇଁ ବ୍ୟବହୃତ ହୁଏ । ଏହା ବିଶେଷ ଭାବରେ ଗମ୍ଭୀର ଆଡେନୋକାର୍କିନୋମା ରୋଗ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ଯକୃତ ପ୍ରଦାହ, ମୁଣ୍ଡବିନ୍ଧା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ରକ୍ତସ୍ରାବ, ଆନିୟୁରିଜମ୍ ଏବଂ ଜଠରାନ୍ତ୍ର ଛିଦ୍ର ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାରକଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ୍-କାଇନେଜ ଇନହିବିଟର ଯାହା ଭାସ୍କୁଲାର ଏଣ୍ଡୋଥେଲିଆଲ୍ ବୃଦ୍ଧି ଫ୍ୟାକ୍ଟର୍  , ଫାଇବ୍ରୋବ୍ଲାଷ୍ଟ ଅଭିବୃଦ୍ଧି ଫ୍ୟାକ୍ଟର୍   ଏବଂ ପ୍ଲାଲେଟ୍ ଉତ୍ପାଦିତ ଅଭିବୃଦ୍ଧି କାରକ  କୁ ଅବରୋଧ କରିଥାଏ । ୨୦୧୪ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଡାକ୍ତରୀ ବ୍ୟବ‌ହାର ନିମନ୍ତେ ନିଣ୍ଟେଡାନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହି ଔଷଧ ନିମନ୍ତେ ପ୍ରତି ମାସରେ ୨୦୨୧ ମସିହାରେ ୨,୨୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ସେହି ପରିମାଣର ଔଷଧ ପାଇଁ ପ୍ରତି ମାସରେ ୧୨,୦୦୦ ଡଲାର ଖର୍ଚ୍ଚ ହୁଏ ।
ହେଲୋ ଆରସୀ ୨୦୧୭ ମସିହାରେ ତିଆରି ଏକ ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ର ୨୦୧୮ ମସିହାରେ ୬୫ ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଚଳଚ୍ଚିତ୍ର ଭାବେ ପୁରସ୍କୃତ ହୋଇଥିଲା । ଏହା ଅଜୟ ରାଉତରାୟଙ୍କଦ୍ୱାରା ପ୍ରଯୋଜିତ ଓ ସମ୍ବିତ ମହାନ୍ତିଙ୍କଦ୍ୱାରା ନିର୍ଦ୍ଦେଶିତ । ଏଥିରେ ମୁଖ୍ୟ ଭୂମିକାରେ ପ୍ରକୃତି ମିଶ୍ର, ପାର୍ଥସାରଥୀ ରାୟ ଓ ପ୍ରିୟମ୍ବଦା ରାୟ ଅଭିନୟ କରିଛନ୍ତି । ଏଥିରେ ଅଭିନୟ ନିମନ୍ତେ ପ୍ରକୃତି ମିଶ୍ର ବିଶେଷ ଜୁରି ପୁରସ୍କାରରେ ସମ୍ମାନୀତ ହୋଇଥିଲେ । ସଂଳାପ ପାଇଁ ଜାତୀୟ ସ୍ତରରେ ପୁରସ୍କୃତ ହେବାରେ ଏହା ଥିଲା ପ୍ରଥମ ଓଡ଼ିଆ ଚଳଚ୍ଚିତ୍ର । ଫିଲ୍ମଟି ପ୍ରଥମେ  "ପକ୍ଷୀଲଗ୍ନ"  ଭାବେ ନାମିତ ହୋଇଥିଲା ଓ ପରେ ତାହାର ନାମ ବଦଳାଇ  "ହେଲୋ ଆରସୀ"  ରଖାଯାଇଥିଲା । ଫିଲ୍ମଟି ପୁରସ୍କୃତ ହେବା ପରେ ଚଳଚ୍ଚିତ୍ର ନିର୍ମାତା ଶେଖର କପୁର କହିଥିଲେ ଯେ  "ମୁଁ ଏଭଳି ଫିଲ୍ମ ତିଆରି କରିବାକୁ ଗଲେ ବିଫଳ ହେବି ।" ଏହି ଚଳଚ୍ଚିତ୍ରର ସଂଳାପକାର ଭାବେ ସମ୍ବିତ ମହାନ୍ତିଙ୍କୁ ମରଣୋତ୍ତର ଭାବେ ପୁରସ୍କୃତ କରାଯାଇଥିଲା । ଏହି ଚଳଚ୍ଚିତ୍ରର କାହାଣୀ ଆରସୀ ନାମକ ଏକ ଚରିତ୍ରକୁ ଆଧାର କରି ହୋଇଛି। ଚଳଚ୍ଚିତ୍ରର ସମ୍ପୂର୍ଣ୍ଣ କାହାଣୀ ଏକ କାର ଭିତରେ ଆରମ୍ଭ ହୋଇ ହୋଇ ସେଇ କାରରେ ହିଁ ସରିଛି । ବିସ୍ଥାପନ ଓ ତା ' ପରର କ୍ଷତିପୂରଣର ଦୁଃଖ ବ୍ୟକ୍ତ କରିବା ପାଇଁ ଦୁଇଜଣଙ୍କ ଗଣମାଧ୍ୟମକୁ ଖୋଜିବାର କାହାଣୀକୁ ନେଇ ଏହି ଚଳଚ୍ଚିତ୍ର ଗତିଶୀଳ । ନିର୍ମାଣ ହେଲୋ ଆରସୀ ଏକ ୯୦ ମିନିଟର ଫିଚର ଚଳଚ୍ଚିତ୍ର । ଏହି ଚଳଚ୍ଚିତ୍ରର ସୁଟିଂ ୨୦୧୬ ମସିହା ନଭେମ୍ବରରେ ଆରମ୍ଭ ହୋଇଥିଲା । ତେବେ ସୁଟିଂ ଅଧାରୁ ନିର୍ଦ୍ଦେଶକ ସମ୍ବିତ ମହାନ୍ତି ମୃତ୍ୟୁବରଣ କରିଥିଲେ । ପରେ ଫିଲ୍ମ ଆଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ଅନେକ ବୈଷୟିକ ସହଯୋଗୀ ଏହାର ବାକି କାମ ଆଗକୁ ବଢ଼ାଇବାରେ ସାହାଯ୍ୟ କରିଥିଲେ ବୋଲି ଅଭିନେତା ପାର୍ଥସାରଥୀ ରାୟ ଏକ ସାକ୍ଷାତକାରରେ କହିଥିଲେ ।
ଏଇଲ୍ଲିନ ମେରି କୋଲ୍ଲୀନ୍ସ ହେଉଛନ୍ତି ଜଣେ ଅବସରପ୍ରାପ୍ତ ନାସା ମହାଲସ ବିଜ୍ଞାନୀ ଏବଂ ୟୁନାଇଟେଡ଼ ଷ୍ଟେଟ ଆକାଶବହିନୀର କର୍ଣ୍ଣଲ ,ଜଣେ ଟେଷ୍ଟ ପାଇଲଟ । ସେ ୧୯୫୬ ମସିହା ନଭେମ୍ବର ୧୯ ତାରିଖରେ ଜନ୍ମ ଗ୍ରହଣ କରିଥିଲେ ।କୋଲ୍ଲୀନ ଥିଲେ ପ୍ରଥମ ମହିଳା ପାଇଲଟ ଏବଂ ମହାକାଶ ଶଟଲର ମହିଳା ସେନାପତି।ତାଙ୍କର କାମ ପାଇଁ ସେ ଅନେକ ପଦବୀର ଅଧିକାରୀ ହୋଇଛନ୍ତି।ସେ ୩୮ ଦିନ ୮ଘଣ୍ଟା ଏବଂ ୧୦ ମିନିଟ ମହାକାଶରେ ଯାତ୍ରା କରିଥିଲେ । ସେ ୨୦୦୬ ମସିହା ମେ ୧ ତାରିଖରେ ତାଙ୍କ କାର୍ଯ୍ୟରୁ ଅବସର ନେଇଥିଲେ । ଏବଂ ଏହା ପରେ ସେ ୟୁଏସ୍ଏଏର ବୋର୍ଡ଼ ସଦସ୍ୟ ଭାବେ ନିଯୁକ୍ତ ହେଇଥଲେ। ପ୍ରାରମ୍ଭିକ ଜୀବନ କୋଲ୍ଲୀନ ନ୍ୟୁ ୱାର୍କର ଏଲମୀରା ନାମକ ସ୍ଥାନରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତାଙ୍କ ନାମ ଥିଲା ଜେମ୍ସ ଇ ଏବଂ ମାତାଙ୍କ ନାମ ଥିଲା ରୋଜ ମେରି କୋଲ୍ଲୀନ୍ସ ।ତାଙ୍କର ୩ଟି ଭାଇ ଭଉଣି ଥିଲେ ।ସେ ବାଲ୍ୟ କାଳରେ ବାଳିକା ସ୍କାଉଟରେ ଭାଗନେଇଥିଲେ।ସେ ମହାକାଶ ଯାନରେ ବିମାନଚାଳକ ହେବାରେ ନିଜର ଇଛା ପ୍ରକାଶ କରିଥିଲେ ।
ବୁଦ୍ଧାଦିତ୍ୟ ମହାନ୍ତି ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତା ଓ ଦୂରଦର୍ଶନ ଉପସ୍ଥାପକ । ୨୦୦୬ ମସିହାରେ ସେ ଓଡ଼ିଆ କଥାଚିତ୍ର ଆଇ ଲଭ୍ ମାଇଁ ଇଣ୍ଡିଆ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ବୁଦ୍ଧାଦିତ୍ୟ ମହାନ୍ତି କଟକର ଶେଖ ବଜାରଠାରେ ଜନ୍ମ ଗ୍ରହଣ କରିଥିଲେ । ସେ କଟକ ଜିଲ୍ଲାର ଷ୍ଟିଉଆର୍ଟରେ ନିଜର ସ୍କୁଲ ଶିକ୍ଷା ସମାପ୍ତ କରିବା ପରେ , ରେଭେନ୍ସା ବିଶ୍ୱବିଦ୍ୟାଳୟ ଓ ପରେ ଦିଲ୍ଲୀ ବିଶ୍ୱବିଦ୍ୟାଳୟରୁ ନିଜ ଶିକ୍ଷା ସମାପ୍ତ କରିଥିଲେ । ଓଡ଼ିଆ କଥାଚିତ୍ର ଜଗତର ଜଣାଶୁଣା ଅଭିନେତ୍ରୀ ମାଳବିକା ରାୟଙ୍କ ସେ ପୁଅ ଓ ମହାଶ୍ୱେତା ରାୟଙ୍କ ପୁତୁରା । ବୁଦ୍ଧାଦିତ୍ୟ ହିନ୍ଦୀ ଟିଭି ଜଗତର ଜଣେ ଜଣାଶୁଣା ଅଭିନେତା । ସିନେମା ଜୀବନ ବୁଦ୍ଧାଦିତ୍ୟ ୨୦୦୭ ମସିହାରେ ଆଇ ଲଭ ମାଇଁ ଇଣ୍ଡିଆ କଥଚିତ୍ରରୁ, ଓଡ଼ିଆ କଥାଚିତ୍ର ଜଗତରେ ଅଭିନେତା ଜୀବନ ଆରମ୍ଭ କରିଥିଲେ।
ପୁର୍ଣିଆ ବିମାନ ବନ୍ଦର,  ( : )ଭାରତୀୟ ରାଜ୍ୟ ବିହାରର ପୁର୍ଣିଆଠାରେ ଅବସ୍ଥିତ  । ଏୟାର ଲାଇନ ସମୂହ ଓ ଗନ୍ତବ୍ୟସ୍ଥଳ ଏଠାରୁ ବେସରକାରୀ ଉଦ୍ୟମରେ ବାଙ୍ଗାଲୋରସ୍ଥିତ କମ୍ପାନୀ ସହାୟତାରେ ସ୍ପିରିଟଏୟାର ପ୍ରାଇଭେଟ ଲିମିଟେଡ ପାଟଣା -ପୁର୍ଣିଆ ,ଓ ପୁର୍ଣିଆ -କଲିକତା ରୁଟରେ ଦ୍ୱିସପ୍ତାହିକ ଭିତ୍ତିରେ ବିମାନ ଚଳାଚଳ କରେ ।
ଗାୟତ୍ରୀବାଳା ପଣ୍ଡା  (ଜନ୍ମ: ୧୭ ଅପ୍ରେଲ ୧୯୭୭) ଜଣେ ଓଡ଼ିଆ ସାହିତ୍ୟିକା ଓ ସମ୍ପାଦିକା  । ସେ ମୁଖ୍ୟତଃ କବିତା, ଗଳ୍ପ, ଉପନ୍ୟାସ ଓ ଅନୁବାଦ ଆଦି ସାହିତ୍ୟ ରଚନା କରିଥାନ୍ତି । ସେ  "ଅନ୍ୟା"  ନାମକ ଏକ ତ୍ରୈମାସିକ ସାହିତ୍ୟ ପତ୍ରିକାର ସମ୍ପାଦନା ମଧ୍ୟ କରନ୍ତି । ପ୍ରଥମ ଓଡ଼ିଆ ଭାବେ ସେ ୨୦୧୧ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ଲାଭ କରିଥିଲେ । ୨୦୨୨ରେ ସେ ତାଙ୍କର  "ଦୟାନଦୀ"  କବିତା ପୁସ୍ତକ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ବାଲ୍ୟଜୀବନ ଓ ଶିକ୍ଷା ଗାୟତ୍ରୀବାଳା, ୧୯୭୭ ମସିହା ଅପ୍ରେଲ ୧୭ ତାରିଖରେ ଜଗତସିଂହପୁର ଜିଲ୍ଲାର ସାଦେଇପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋଲକ ବିହାରୀ ପଣ୍ଡା ଓ ମାତାଙ୍କ ନାମ ଅରୁଣିମା ପଣ୍ଡା । ପିତା ଜଣେ ବ୍ୟାଙ୍କ କର୍ମଚାରୀ ଥିଲେ । ଗାୟତ୍ରୀବାଳା, ସାଦେଇପୁର, ବାଲିକୁଦା ଓ କଟକରେ ନିଜର ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ । ବାପାଙ୍କ ଇଚ୍ଛାଥିଲା ଗାୟତ୍ରୀବାଳା ଡାକ୍ତର ହୁଅନ୍ତୁ, କିନ୍ତୁ ଝିଅର କଳାରେ ଆଗ୍ରହ ଦେଖି, ସେ ସେଦିଗରେ ତାଙ୍କୁ ପ୍ରୋତ୍ସାହିତ କରିଥିଲେ । ଗାୟତ୍ରୀବାଳା କଟକର ଶୈଳବାଳା ମହିଳା ମହାବିଦ୍ୟାଳୟରେ ପାଠ ପଢ଼ିଥିଲେ ଓ ଛାତ୍ର ସଂସଦର ଅଧ୍ୟକ୍ଷ ଭାବରେ ନିର୍ବାଚିତ ହୋଇଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ପାଠାଗାର ବିଜ୍ଞାନରେ ସ୍ନାତକୋତ୍ତର ପାଠ୍ୟକ୍ରମରେ ସମଗ୍ର ଉତ୍କଳ ବିଶ୍ୱବିଦ୍ୟାଳୟରେ ପ୍ରଥମ ସ୍ଥାନ ଅଧିକାର କରି ସ୍ୱର୍ଣ୍ଣପଦକ ହାସଲ କରିଥିଲେ । ପରେ ସେ ଭାରତୀୟ ଜନସଞ୍ଚାର ସଂସ୍ଥାନ, ଢେଙ୍କାନାଳରୁ ସାମ୍ବାଦିକତା ଓ ଗଣମାଧ୍ୟମରେ ଡିପ୍ଲୋମା ଓ ହିମାଚଳ ପ୍ରଦେଶ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସାମ୍ବାଦିକତା ପାଠ୍ୟକ୍ରମରେ ଶ୍ରେଷ୍ଠସ୍ଥାନ ଅଧିକାର କରି, ସେ ପବ୍ଲିକ ରିଲେସନ ସୋସାଇଟ ଅଫ ଇଣ୍ଡିଆରୁ ମଧ୍ୟ ସ୍ୱର୍ଣ୍ଣପଦକ ହାସଲ କରିଛନ୍ତି । ଗାୟତ୍ରୀବାଳା, ପ୍ରାୟ ଛଅ ସାତ ବର୍ଷ ବୟସରୁ କବିତା ଲେଖିବା ଆରମ୍ଭ କରିଥିଲେ । ଗାୟତ୍ରୀବାଳାଙ୍କ ଜେଜେବାପା ଜଣେ ଉପନ୍ୟାସିକ ଥିଲେ ଓ ତାଙ୍କଠାରୁ ଗାୟତ୍ରୀବାଳା ଅନୁପ୍ରାଣିତ ହୋଇଥିଲେ । ପିଲାବେଳରୁ ସେ, ନିଜ ଦୁଃଖ ଓ ଅସହୟତା ଯାହାକୁ ଅନ୍ୟଭାବରେ କହି ପାରୁନଥିଲେ ତାହା କବିତା ମାଧ୍ୟମରେ ପ୍ରକାଶ କରିପାରୁଥିଲେ । ବାର ବର୍ଷ ହେବା ବେଳକୁ, ତାଙ୍କର ପ୍ରଥମ କବିତା ପ୍ରକାଶିତ ହୋଇସାରିଥିଲା । ୨୦୦୦ ମସିହାରେ, ରାଜ୍ୟ ଯୁବ ପୁରସ୍କାର ତାଙ୍କୁ ଲୋକଲୋଚନକୁ ଆଣିବାରେ ସହାୟକ ହୋଇଥିଲା । ସାହିତ୍ୟ ସର୍ଜନା ଓ ସାମ୍ବାଦିକତା ଭାରତୀୟ ଜନସଞ୍ଚାର ସଂସ୍ଥାନ, ଢେଙ୍କାନାଳରୁ ପାସ ହୋଇ, ସେ ସାମ୍ବାଦିକତା ବୃତ୍ତିକୁ ଆବୋରୀ ଥିଲେ ଓ ସମ୍ବାଦରେ କାର୍ଯ୍ୟକରିବା ଆରମ୍ଭ କରିଥିଲେ । ଦୁଇ ବର୍ଷ ଚାକିରି କରିବା ପରେ, ସେ ଚାକିରି ଛାଡି ଦେଇଥିଲେ । ତାପରେ ସେ,  "ଅନ୍ୟା"  ନାମକ ତ୍ରୟୋମାସିକ ପତ୍ରିକାର ସମ୍ପାଦନା ସହିତ ସାହିତ୍ୟ ରଚନା କରିଆସୁଛନ୍ତି । ଗାୟତ୍ରୀବାଳାଙ୍କ ସାହିତ୍ୟରେ ନାରୀ ମନର କୋହ, ସମାଜର ଅନ୍ୟାୟ ଓ ଅସମାନତା ଦେଖିବାକୁ ମିଳିଥାଏ, କିନ୍ତୁ ସେ ନିଜକୁ ଜଣେ ନାରୀବାଦୀ କବି ଭାବରେ ଚିତ୍ରଣ କରିବାକୁ ଚାହାଁନ୍ତି ନାହିଁ । ତାଙ୍କର ୫୦ଟି ନିର୍ବାଚିତ କବିତାକୁ ତାଙ୍କ ପିତା, ଓଡ଼ିଶା ସାହିତ୍ୟ ଏକାଡେମୀର ଯୁବ ସାହିତ୍ୟିକ ପୁରସ୍କାର ପାଇଁ ପଠେଇଥିଲେ ଓ ସେ ଏହି ପୁରସ୍କାର ଲାଭ କରିଥିଲେ । ସାହିତ୍ୟ ଏକାଡେମୀ ଏହି କବିତାଗୁଡ଼ିକ ଏକ ପୁସ୍ତକ ଆକାରରେ ପ୍ରକାଶ କରିଛି । ଏହାପରେ ତାଙ୍କର ବହୁ କବିତା, ଗଳ୍ପ ଓ ସାକ୍ଷାତକାର ବିଭିନ୍ନ ପତ୍ରପତ୍ରିକାରେ ପ୍ରକାଶିତ ତଥା ବେତାର ଓ ଦୂରଦର୍ଶନରେ ପ୍ରସାରିତ ହୋଇସାରିଛି । ଏଯାବତ ତାଙ୍କର ୧୧ଟି ପୁସ୍ତକ ପ୍ରକାଶିତ ହୋଇସାରିଛି । ଗାୟତ୍ରୀବାଳା, ୨୦୦୮ମସିହାରେ  "ସାର୍କ ଯୁବ ଲେଖକ ସମ୍ମିଳନୀ" , ୨୦୧୦ମସିହାରେ  "ରାଷ୍ଟ୍ରମଣ୍ଡଳ ଦେଶର ସାହିତ୍ୟିକ ସମ୍ମିଳନୀ"  ଓ ୨୦୧୫ମସିହାରେ ଭାରତର ରାଷ୍ଟ୍ରପତି ଭବନରେ ଅନୁଷ୍ଠିତ ଆବାସିକ କଳା ଓ ସାହିତ୍ୟ କାର୍ଯ୍ୟକ୍ରମ  'ଇନ୍-ରେଷିଡେନ୍ସ'  କାର୍ଯ୍ୟକ୍ରମରେ ଅଂଶଗ୍ରହଣ କରିଛନ୍ତି । ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିବା ସେ ଏକମାତ୍ର ଓଡ଼ିଆ ବ୍ୟକ୍ତି ।
ଏନଫୋର୍ଟୁମାବ ଭେଡୋଟିନ  (ଇଂରାଜୀ ଭାଷାରେ ), ପ୍ୟାଡସେଭ୍ ଏହାର ଏକ ବିକ୍ରୟ ନାମ, ହେଉଛି ୟୁରୋଥେଲିଆଲ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଅନ୍ତତଃ ପକ୍ଷେ ଅତି ଆଗେଇ ଯାଇଥିବା ରୋଗରେ ଆକ୍ରାନ୍ତ ଏବଂ ଅନ୍ୟ ଚିକିତ୍ସାରେ ବିଫଳ ହୋଇଥିବା ରୋଗୀଙ୍କଠାରେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ପ୍ରାନ୍ତିୟ ସ୍ନାୟୁ କ୍ଷତି, ଭୋକ କମିବା, ରାସ, କେଶହାନୀ, ଅଇ, ପରିବର୍ତ୍ତିତ ସ୍ୱାଦ, ତରଳ ଝାଡ଼ା, ବୃକ୍‌କ ସମସ୍ୟା ଏବଂ ସ୍ୱଳ୍ପ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମଧୁମେହ ଜନିତ କିଟୋଏସିଡୋସିସ, ନିମୋନାଇଟିସ୍, ଆଖି ସମସ୍ୟା ଏବଂ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଭେଡୋଟିନ ସହିତ ସଂଲଗ୍ନ ହୋଇଥିବା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଏକ ମାଇକ୍ରୋଟ୍ୟୁବୁଲ୍-ବ୍ୟାଘାତକାରୀ ଏଜେଣ୍ଟ । ମୋନୋକ୍ଲୋନାଲ ଆଣ୍ଟିବଡି ନେକ୍ଟିନ-୪ ସହିତ ସଂଲଗ୍ନ ହୁଏ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏନଫୋର୍ଟୁମାବ ଭେଡୋଟିନ୍ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୭୦ କିଲୋଗ୍ରାମ ଓଜନ ବିଶିଷ୍ଟ ବ୍ୟକ୍ତିଙ୍କ ପାଇଁ ୪ ସପ୍ତାହର ଔଷଧ ଖର୍ଚ୍ଚ ପ୍ରାୟ ୩୩,୪୦୦ ଡଲାର ଅଟେ ।
ନବକୁମାରୀ ଦେବୀ  (ଜନ୍ମ: ୧ ଜାନୁଆରୀ ୧୯୨୦) ଜଣେ ଓଡ଼ିଆ ରାଜନୀତିଜ୍ଞା  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବକୁମାରୀ ଦେବୀ ୧୯୨୦ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଣା ହସ୍ତାବୀର ଜଙ୍ଗ ବାହାଦୁର ଓ ପତିଙ୍କ ନାମ ରୁଦ୍ରପ୍ରତାପ ସିଂହଦେଓ । ରାଜନୈତିକ ଜୀବନ ନବକୁମାରୀ ଦେବୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭାବରେ କାଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୩୦୯ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବୀଣାପାଣି ଦେବୀଙ୍କୁ ୨୧୫୮ ଖଣ୍ଡ ଭୋଟ୍‌ରେ ପରାସ୍ତ କରି ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସମୁଦାୟ ୧୦ ଜଣ ମହିଳା ପ୍ରାର୍ଥୀ ନିର୍ବାଚନ ଲଢ଼ିଥିଲେ ଏବଂ ନବକୁମାରୀଙ୍କ ସମେତ ସମୁଦାୟ ଚାରି ଜଣ ହିଁ ନିର୍ବାଚିତ ହୋଇଥିଲେ ।
ସଞ୍ଜଳୀ ମୁର୍ମୁ  (ଜନ୍ମ: ୧୯୯୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁର୍ମୁ ମୟୂରଭଞ୍ଜ ଜିଲ୍ଲାର ବାଙ୍ଗିରିପୋଷି ଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୁଗୁଦା ମୁର୍ମୁ ଜଣେ କୃଷକ । ସେ ଭୁବନେଶ୍ୱରର ବାଣୀବିହାରସ୍ଥିତ ଉତ୍କଳ ବିଶ୍ୱବିଦ୍ୟାଳୟ ଅଧିନରେ ୨୦୧୭ ମସିହାରେ ଇତିହାସରେ ସ୍ନାତକୋତ୍ତର କରିଥିଲେ । ରାଜନୈତିକ ଜୀବନ ସୀତାଂଶୁ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୭,୮୦୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରଞ୍ଜିତା ମାରାଣ୍ଡିଙ୍କୁ ୩୪,୪୭୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ତୁ ମୋ ମନର ମିତ, ୨୦୦୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହରନାଥ ଚକ୍ରବର୍ତ୍ତୀ । ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ମୌସୁମୀ ଚାଟାର୍ଜୀ, ଜିତ୍, କୋଏଲ୍ ବାନାର୍ଜୀ, ରଣଜିତ ମଲ୍ଲିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମୌସୁମୀ ଚାଟାର୍ଜୀ ଜିତ୍ କୋଏଲ ବାନାର୍ଜୀ ରଣଜିତ ମଲ୍ଲିକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ ।
ଚମ୍ପା ଏକ ଦ୍ରୁମ ଜାତୀୟ ଉଦ୍ଭିଦ। ଶ୍ୱେତଚମ୍ପା, କନକଚମ୍ପା ଭେଦରେ ଏହା ଦୁଇ ପ୍ରକାରର । ଏହା ଛଡ଼ା ଗୋବରି ଚମ୍ପା, ଜହୁରି ଚମ୍ପା, ଚିନିଚମ୍ପା ବା ଚେଣିଚମ୍ପା, ଦୋଳିଚମ୍ପା, ଭୁଇଁ ଚମ୍ପା, ସୁଲତାନୀ ଚମ୍ପା ଓ କାଠଚମ୍ପା ପରି ଅନେକ ପ୍ରକାରର ଚମ୍ପା ରହିଛି। ହେଲେ ଏଗୁଡ଼ିକ ଚମ୍ପକ ଜାତିର ନୁହେଁ । ଏଥି ମଧ୍ୟରେ ଶ୍ୱେତ ଓ କନକଚମ୍ପା ପ୍ରଧାନ । କନକଚମ୍ପା ଏମାନଙ୍କ ଭିତରେ ଶ୍ରେଷ୍ଠ, ଏହାର ଫୁଲ ହଳଦିଆ ରଙ୍ଗର ଓ ସୁଗନ୍ଧଯୁକ୍ତ । ଚମ୍ପାଫୁଲ ଭିତରେ ଥିବା କେଶରରେ ଅତି ଛୋଟ ଛୋଟ ପୋକ ରହିଥାନ୍ତି। ଏହାକୁ ଶୁଙ୍ଘିଲାମାତ୍ରେ ସେମାନେ ନାସା ପଥକୁ ଯାଇ କ୍ଷତ ଜନ୍ମାନ୍ତି । ଫଳରେ ପୀନସ ରୋଗର ସୂତ୍ରପାତ ହୁଏ । ତେଣୁ ଚମ୍ପା ଫୁଲକୁ ଶୁଙ୍ଘିବା ନିଷେଧ। ନାଗଚମ୍ପା ନାମରେ ଆଉ ଏକ ପ୍ରକାର ଚମ୍ପା ମଧ୍ୟ ରହିଛି । ଚମ୍ପାଫୁଲର ତୀବ୍ରଗନ୍ଧ ଯୋଗୁଁ ଏଥିରେ ଭଅଁର ବସେନାହିଁ । ଏହି ଗଛର କାଠ ବହୁତ ମଜବୁତ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଟୁତିକ୍ତ କଷାୟ ରସ, ଶୀତଳ। ମାତ୍ରା ଚାରି ଅଣାରୁ ଆଠ ଅଣା । କୁଷ୍ଠ, ବ୍ରଣ, ଦାହ, କୃମି, ପିତ୍ତ ପ୍ରକୋପ, ମୂତ୍ରକୃଚ୍ଛ୍ର ନିବାରକ । ବ୍ୟବହାର ମୁଖ୍ୟତଃ ଏହାର ପତ୍ର ଫୁଲ ଓ ଛେଲିକୁ ଔଷଧ ରୂପରେ ବ୍ୟବହାର କରାଯାଏ। ଜ୍ୱର, କାଶ, କୃମି, ବାୟୁ ବିକୃତି, ପେଟ କାମୁଡା, ଶୂଳ ଆଦିରେ ଏହାର ପତ୍ରର ରସକୁ ମହୁ ସହିତ ସେବନ କରାଯାଏ। ଯାବତୀୟ ଚର୍ମ ରୋଗରେ ଚମ୍ପା ପତ୍ରକୁ ହଳଦୀ ସହିତ ବାଟି ଲଗାଯାଏ। ଗୋଡ଼ ଫଟାରେ ଏହାର ଫଳକୁ ବାଟି ଲଗାଯାଏ। ପ୍ରମେହାଦିରେ ଏହାରୁ ଫୁଲକୁ ଜଳରେ ସିଝାଇ ସେବନ କରାଯାଏ। ବ୍ରଣ ଓ ବାଗୀ ଆଦିରେ ଏ ଗଛର ମୂଳ ଓ ଛେଲିକୁ ଘୋଳଦହି ସହିତ ବାଟି ଲେପ ଦିଆଯାଏ। ଉନ୍ମାଦ ଓ ଅପସ୍ମାର ଆଦିରେ ଏହାର ତଟକା ପତ୍ରକୁ ଗାଈଘିଅ ଲଗାଇ ମୁଣ୍ଡରେ ଦେଇ ତା  ଉପରେ ପଗଡ଼ି ବାନ୍ଧିଲେ ଉପକାର ମିଳେ। ପିଲାମାନଙ୍କ କୃମିରେ ଚମ୍ପାପତ୍ରର ରସ ସହିତ ସମପରିମିତ ଅଦାରସ ମିଶାଇ ଖାଇଲେ ଉପକାର ମିଳେ। ଚମ୍ପା ଗଛର ଛେଲିକୁ ଶୁଖାଇ କୁଟି ଚୂର୍ଣ୍ଣ କରି, ତାକୁ ରାଶି କିମ୍ବା ନଡ଼ିଆ ତେଲରେ ସାତ ଦିନ ପର୍ଯ୍ୟନ୍ତ ଭେଦାଇ ଛାଣି ମୁଣ୍ଡରେ ଲଗାଇଲେ ଉକୁଣି ଦୂର ହୁଅନ୍ତି। ଆମବାତ, ଆଣ୍ଠୁଗଣ୍ଠି ଦରଜ ଓ ମୁଣ୍ଡ ବ୍ୟଥାରେ ଏହାର ଫୁଲକୁ ତେଲ ସହିତ ପ୍ରୟୋଗ କରାଯାଏ। ବାଳ ଝଡୁଥିଲେ ଚମ୍ପାଫୁଲକୁ ନଡ଼ିଆ ତେଲରେ ପକାଇ, ତାକୁ କିଛି ଦିନ ରଖି ସେହି ତେଲକୁ ମୁଣ୍ଡରେ ମାରିଲେ ଚୁଟି ଉପୁଡା ବନ୍ଦ ହୁଏ। ଚମ୍ପାଗଛ ମୂଳରୁ ଛେଲି ଆଣି ପାଣିରେ ସିଝାଇ, ଛାଣି ସେହି ପାଣିରେ ମିଶ୍ରି ଗୁଣ୍ଡା ମିଶାଇ ପାନ କଲେ ଋତୁସ୍ରାବ ହୋଇ ପେଟ ଭଲ ରହେ। ଚମ୍ପାପତ୍ରକୁ ଅତି ଚିକ୍କଣ କରି ବାଟି ଗୋବରେ ମିଶାଇ ଲିପିଲେ, ସେ ଘରୁ ଅସରପା ଚାଲି ଯାଆନ୍ତି। ଚମ୍ପାପତ୍ର, କୁକୁର ଛେଲିଆପତ୍ର ଓ ହଳଦୀ ଏ ତିନି ଦ୍ରବ୍ୟକୁ ଏକାଠି ବାଟି ପିଲାମାନଙ୍କ ଦେହରେ ଲେପ ଦେଲେ ଫୋଟକା ଆଦି ଭଲ ହୋଇଯାଏ। ଚମ୍ପା ଶିବଙ୍କର ଅତି ପ୍ରିୟ ପୁଷ୍ପ। ପୁତ୍ରକାମୀ ବ୍ୟକ୍ତି ଶିବଙ୍କୁ ଆଶ୍ରୟ କରି ଏକଲକ୍ଷ ଚମ୍ପାଫୁଲ ଶିବଙ୍କୁ ଅର୍ପଣ କଲେ ପୁତ୍ରଲାଭ କରେ ବୋଲି ବିଶ୍ୱାସ ରହିଛି। ବାହାର ଆଧାର ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ ଶ୍ରୀ ଲକ୍ଷ୍ମଣ ମିଶ୍ରଙ୍କର ଅନୁଭୂତ ଯୋଗମାଳା ବା ସହଜ ଚିକିତ୍ସା।
ବ୍ରୋମଫେନାକ ହେଉଛି ଏକ ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ମୋତିଆବିନ୍ଦୁ ଅସ୍ତ୍ରୋପଚାର ପରେ ଯନ୍ତ୍ରଣା ଏବଂ ପ୍ରଦାହ ପାଇଁ ବ୍ୟବହୃତ ହୁଏ । ଏହାକୁ ଦୁଇ ସପ୍ତାହ ପାଇଁ ପ୍ରତିଦିନ ଦୁଇଥର ଆଖି ବୁନ୍ଦା ଭାବରେ ବ୍ୟବହାର କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାଲି ଆଖି, ଆଖି ଗଲୁ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଧୀର କ୍ଷତ ଆରୋଗ୍ୟ, ରକ୍ତସ୍ରାବ ଏବଂ କର୍ଣ୍ଣିଆ ପ୍ରଦାହ ହୋଇପାରେ। ପ୍ରୋଷ୍ଟାଗ୍ଲାଣ୍ଡିନ୍ ଉତ୍ପାଦନକୁ ଅବରୋଧ କରି ଏହା କାମ କରେ  ୨୦୦୫ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ବ୍ରୋମଫେନାକ୍ ଅନୁମୋଦିତ ହୋଇଥିଲା । ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୦.୦୯% ୧.୭ ମିଲି ପରିମାଣର ମୂଲ୍ୟ ପ୍ରାୟ ୫୧ ଡଲାର ଅଟେ। ଯୁକ୍ତରାଜ୍ୟରେ ୫ ମିଲି ଦ୍ରବଣର ମୂଲ୍ୟ ୮.୫ ପାଉଣ୍ଡ ଅଟେ ।
ମାତୃଶକ୍ତି ୨୦୦୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ ।
ବିଷ୍ଣୁବ୍ରତ ରାଉତରାୟ  (୧୧ ନଭେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ  । ବିଷ୍ଣୁବ୍ରତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାସୁଦେବପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଷ୍ଣୁବ୍ରତ ରାଉତରାୟ ୧୯୮୪ ମସିହାର ନଭେମ୍ବର ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଜୟଶ୍ରୀ ରାଉତରାୟ ଓ ମାଆଙ୍କ ନାମ ଜ୍ୟୋତି ରାଉତରାୟ ଏବଂ ପତ୍ନୀଙ୍କ ନାମ ଋତୁପର୍ଣ୍ଣା ସ୍ରୋତସ୍ୱିନୀ । ତାଙ୍କ ବାପା ଜଣେ ଜଣେ ରାଜନେତା, ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ବିଷ୍ଣୁବ୍ରତଙ୍କ ଜେଜେ ନୀଳମଣି ରାଉତରାୟ ମଧ୍ୟ ଜଣେ ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାରେ ଦୁଇଥର ବିଧାୟକ ଭାବରେ କାର୍ଯ୍ୟ କରିବା ସହିତ ୧୯୭୭ ମସିହାରୁ ୧୯୮୦ ମସିହାଯାଏଁ ଓଡ଼ିଶାର ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ବିଷ୍ଣୁବ୍ରତ ରାଉତରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୨୧୨ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ଅଶୋକ କୁମାର ଦାସଙ୍କ ଠାରୁ ୬୩୧ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
କୃଷ୍ଣଚନ୍ଦ୍ର ତ୍ରିପାଠୀ  (୨୩ ଫେବୃଆରୀ ୧୯୧୪ - ୧୭ ଅକ୍ଟୋବର ୨୦୦୬) ଜଣେ କବିରାଜ, ଓଡ଼ିଆ କଥାଚିତ୍ର ପ୍ରଯୋଜକ, ଲେଖକ ଓ ରାଜନେତା ଥିଲେ  । ଓଡ଼ିଆ କଥାଚିତ୍ର ପ୍ରଯୋଜନା, ବିତରଣ ଓ ପ୍ରଦର୍ଶନ ନିମନ୍ତେ ଗଠିତ ପ୍ରଥମ ସମବାୟ ସଂସ୍ଥା ଉତ୍କଳ ଚଳଚ୍ଚିତ୍ର ପ୍ରତିଷ୍ଠାନର ସଂସ୍ଥାପକ । ୧୯୭୧ରୁ ୧୯୭୩ ପର୍ଯ୍ୟନ୍ତ ସେ ପଞ୍ଚମ ବିଧାନ ସଭାରେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ପ୍ରତିନିଧି ଥିଲେ । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ସିନେଟ ସଭ୍ୟ ଥିଲେ । ସେ ଉତ୍କଳ ଆୟୁର୍ବେଦିକ କୋ-ଅପରେଟିଭ ଫାର୍ମାସୀ ଲିମିଟେଡ଼, ଆସିକା, ଉତ୍କଳ କେମିକାଲ କମ୍ପାନୀ ଓ କବିରାଜ ଭବନର ପ୍ରତିଷ୍ଠାତା ଅଟନ୍ତି ।
ଶାହଡ଼ୋଲ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଶହ୍ଦୋଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହଡ଼ୋଲ ୨୩.୨୯୩୬ ଉତ୍ତର ଅକ୍ଷାଂଶ ଓ ୮୧.୩୬୧୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହଡ଼ୋଲ ସହରର ମୋଟ ଜନସଂଖ୍ୟା ୭୦୭୪ ଅଟେ । ସେଥି ମଧ୍ୟରୁ ୫୪.୧୪% ଜଣ ପରୁଷ ହୋଇଥିବା ବେଳେ ୪୫.୮୬% ଜଣ ନାରୀ ଅଟନ୍ତି । ଶାହଡ଼ୋଲର ସାକ୍ଷରତା ହାର ୬୭.୬୩% ଅଟେ । ଏହା ଜାତୀୟ ହାରଠାରୁ ୨.୭୯% ପ୍ରତିଶତ କମ ଅଟେ । ସେଥିରୁ ୪୨.୧୧% ପ୍ରତିଶତ ପୁରୁଷ ଓ ୨୫.୫୨% ନାରୀ ଅଟନ୍ତି । ୧୨.୯୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାହଡ଼ୋଲର ସରକାରୀ ଭାଷା ଅଟେ ।
ଅର୍ଜୁନ ଏକ ଦୃମ ଜାତୀୟ ଉଦ୍ଭିଦ। ଏହାର ଗଣ୍ଡି ଦେଖିବାକୁ ପିଜୁଳି ଗଛର ଗଣ୍ଡି ପରି କିନ୍ତୁ ଅଧିକ ମୋଟା। ପତ୍ର ଗୁଡ଼ିକ ମଧ୍ୟ ପିଜୁଳି ଗଛର ପତ୍ରାକୃତିର ହୋଇଥାଏ କିନ୍ତୁ ଆକାରରେ ବଡ଼ ହୋଇଥାଏ । ଏହା ଭାରତରେ ସର୍ବତ୍ର ଦେଖିବାକୁ ମିଳେ । ମାର୍ଚ୍ଚରୁ ଜୁନ ମଧ୍ୟରେ ଫୁଲ ଫୁଟେ ଓ ସେପ୍ଟେମ୍ବରରୁ ନଭେମ୍ବର ମଧ୍ୟରେ ଫଳ ଫଳେ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଷାୟରସ, ଉଷ୍ଣବୀର୍ଯ୍ୟ, ଗୁରୁପାକ, ବଳକାରକ । ମାତ୍ରା ଦୁଇଅଣାରୁ ଆଠ ଅଣା ପର୍ଯ୍ୟନ୍ତ । ବ୍ୟବହାର ମୁଖ୍ୟତ୍ୟ ଏହାର ଛେଲି ଔଷଧୀୟ କାମରେ ଲାଗେ । ଏହା ହୃଦୟ ରୋଗର ଏକ ପ୍ରମୁଖ ଔଷଧ। ଏହାଛଡା, କଫ, ପିତ୍ତ, ଶୋଥ, କ୍ଷତ, ବସ୍ତିରୋଗ, ପ୍ରମେହ, ଉପଦଂଶ, ରକ୍ତପିତ୍ତ, ରକ୍ତଦୋଷ ଓ ବ୍ରଣାଦିର ନିବାରକ । ଏହାର ଛେଲିର କ୍ୱାଥକୁ ଚିନି ସହିତ ସେବନ କଲେ ବିଷଦୋଷ ନିବାରିତ ହୁଏ । ଏହି କ୍ୱାଥ ସହିତ ମିଶ୍ରିଗୁଣ୍ଡା ମିଶାଇ ସେବନ କଲେ ରକ୍ତପିତ୍ତ ନିବାରିତ ହୁଏ। ଏହାର ଛେଲିର ଚୂର୍ଣ୍ଣକୁ ପ୍ରମେହ, ବହୁମୂତ୍ର ଆଦିରେ ବ୍ୟବହାର କରାଯାଏ। ଲୋଧ ସହିତ ଏହାର ଫୁଲ ବା ପତ୍ରକୁ ବାଟି ଲଗାଇଲେ ଚମ ଉକୁଣୀ ନାଶ ହୁଅନ୍ତି । ଏହାର କ୍ୱାଥ ବା କଳ୍କ ସହିତ ଚିନି ମିଶାଇ ପ୍ରତ୍ୟହ ସେବନ କଲେ ହୃଦ୍ ରୋଗ, ରକ୍ତପିତ୍ତ ଓ ପ୍ରମେହ ଆଦି ଦୂର ହୁଏ । କ୍ଷୟ କାସ, ରାଜଯକ୍ଷ୍ମା ଆଦିରେ ଏହାର ଛେଲିଚୂର୍ଣ୍ଣକୁ ବାସଙ୍ଗ ପତ୍ର ରସ, ଗାଈ ଘିଅ ଓ ମହୁ ସହିତ ସେବନ କରାଯାଏ । ନୂତନ ଓ ପୁରାତନ ହୃଦୟରୋଗରେ ଅର୍ଜ୍ଜୁନ ଛେଲିକୁ ସିଝାଇ ତା ସହିତ ଗାଈଦୁଧ ଓ ପାଣି ମିଶାଇ ସେବନ କଲେ ଉପକାର ହୁଏ । ଏହାର ପତ୍ରରେ ଗାଈଘିଅ ଲଗାଇ ଯେ କୌଣସି ଘାଆ ଉପରେ ଲଗାଇଲେ, ତାହା ଶୁଖିଯାଏ । ଅର୍ଜୁନ ଗଛର ମୂଳର ଛେଲିକୁ ଦୁଧରେ ସିଝାଇ ସେହି ଦୁଧକୁ ପାନ କଲେ କ୍ଷୟକାସ ନିବାରିତ ହୁଏ ।
ଚିତ୍ତରଞ୍ଜନ କର  (୨୪ ଫେବୃଆରୀ ୧୯୨୮ - ୧୬ ଅଗଷ୍ଟ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଚିତ୍ତରଞ୍ଜନ କର ୧୯୨୮ ମସିହାର ଫେବୃଆରୀ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରୁଷଭ କର ଏବଂ ପତ୍ନୀଙ୍କ ନାମ ଶୈବାଳିନୀ କର। ରାଜନୈତିକ ଜୀବନ ଚିତ୍ତରଞ୍ଜନ କର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚିତ୍ତରଞ୍ଜନ କର ୨୦୦୪ ମସିହାର ଅଗଷ୍ଟ ୧୬ ତାରିଖରେ ମୃତ୍ୟୁବରଣ କରିଥିଲେ ।
ବୃନ୍ଦାବନ ପାତ୍ର  (୬ ଜାନୁଆରୀ ୧୯୨୪ - ୧୭ ଜୁନ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୃନ୍ଦାବନ ପାତ୍ର ୧୯୨୪ ମସିହାର ଜାନୁଆରୀ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚେମଇ ପାତ୍ର ଓ ପତ୍ନୀଙ୍କ ନାମ ମାଳତି ଦେବୀ । ରାଜନୈତିକ ଜୀବନ ବୃନ୍ଦାବନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବୃନ୍ଦାବନ ୨୦୧୯ ମସିହାର ଜୁନ ୧୭ ତାରିଖରେ ୯୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଈଲା ବସୁ  ୧୦ ଅଗଷ୍ଟ ୧୯୩୬   ୨୧ ସେପ୍ଟେମ୍ବର, ୧୯୯୧  ବଙ୍ଗଳା ସଙ୍ଗୀତ ଜଗତରେ ଜଣେ ସ୍ବନାମଧନ୍ଯ ଗାୟିକା ଥିଲେ। ଆନନ୍ଦର ବିଷୟ ଯେ, ସେ ଓଡ଼ିଆ କଥାଚିତ୍ର ମା  (୧୯୫୯ର କଥାଚିତ୍ର)ରେ କଣ୍ଠଦାନ କରିଛନ୍ତି ।
ହରିଦ୍ୱାର, ଉତ୍ତରାଖଣ୍ଡ ରାଜ୍ୟର ହରିଦ୍ୱାର ଜିଲ୍ଲାରେ ହିନ୍ଦୁ ଧର୍ମର ଏକ ପବିତ୍ର ନଗରୀ ଅଟେ। ହିନ୍ଦୀ ଭାଷାରେ ହରିଦ୍ୱାରର ଅର୍ଥ ହରି  (ଈଶ୍ୱର)ଙ୍କ ଦ୍ୱାର , ହରିଦ୍ୱାର ହିନ୍ଦୁ ଧର୍ମର ସାତ ପବିତ୍ର ସ୍ଥାନ ମଧ୍ୟରେ ଅନ୍ୟତମ  ।